title: Domenico Pozzovivo

text: Pozzovivo sijoittui vuonna 2017 kolmanneksi Tour of the Alps -etappikilpailussa, aiemmalta nimeltään Giro del Trentino. Saman vuoden Italian ympäriajossa hän oli kuudes. Sveitsin ympäriajossa 2017 hän voitti kuudennen etapin ja sijoittui kokonaiskilpailussa neljänneksi. Hän oli samana vuonna kuudes sekä Puolan että Lombardian ympäriajossa.


title: Domenico Pozzovivo

text: Pozzovivo sijoittui 2018 Tour of the Alps -kilpailussa toiseksi ja Liège–Bastogne–Liègessä viidenneksi. Italian ympäriajossa 2018 hän sijoittui kokonaiskilpailussa viidenneksi ja 14. etapilla kolmanneksi. Saman vuoden Ranskan ympäriajossa hän oli kahdeksastoista ja Lombardian ympäriajossa kahdeksas.


title: Dolomiitit

text: Dolomiitit (, ) on Alppien osa koillisessa Italiassa Gardajärven koillispuolella. Dolomiitit on nimetty alueen tunnusomaisen kivilajin dolomiitin mukaan.


title: Dolomiitit

text: Dolomiittien korkein vuori on Marmolada, . Yli kolmen kilometrin korkuisia vuoria on kaikkiaan 21.


title: Dolomiitit

text: Dolomiittien vuoristosta liitettiin vuonna 2009 yhdeksän aluetta, yhteensä , Unescon maailmanperintöluetteloon.


title: Dolomiitit

text: Dolomiittien alue voidaan määritellä monilla tavoin. Italialaisen SOIUSA-määrittelyn mukaan alueen länsiraja on Adigejoki, pohjoisraja kulkee Brixenistä itään, itäraja Bellunosta pohjoiseen ja eteläraja Feltrestä länteen Adigelle. Maailmanperintökohteen alueita on tästä ydinalueesta sekä länteen että itään.


title: Dolomiitit

text: Usein Dolomiitit jaetaan Läntisiin ja Itäisiin Dolomiitteihin. Nämä erottaa toisistaan Val Badian, Passo Campolongon ja Cordevolen laakson (Agordino) kautta kulkeva linja:


title: Dolomiitit

text: Ensimmäisen maailmansodan aikana Italian ja Itävalta-Unkarin joukkojen rintamalinjat sijaitsivat Dolomiiteilla. Alueella onkin sotamuseoita sekä sota-ajalta periytyviä, turistien suosimia Via ferrata -kävelyreittejä.


title: A. William Hoglund

text: Arthur William "Bill" Hoglund (4. syyskuuta 1926 Baltimore, Maryland, Yhdysvallat – 1. toukokuuta 2008 Ft Lauderdale, Florida, Yhdysvallat) oli amerikansuomalainen professori ja amerikansuomalaisten vaiheiden tutkija.


title: A. William Hoglund

text: Hoglund vietti lapsuutensa New Yorkin osavaltion amerikansuomalaisessa maaseutuyhteisössä, josta hänen vanhempansa ostivat maatilan. Hän opiskeli Cornellin yliopistossa ja Wisconsinin yliopistossa ja väitteli 1957 Wisconsinin yliopistossa aiheenaan "Finnish Immigrants in America: 1880–1920". Hoglund työskenteli Connecticutin yliopistossa 1961–1997, viime vaiheissa historian professorina. Hän oli keväällä 1998 Suomen tutkimuksen vierailevana professorina Minnesotan yliopistossa. Hän keräsi amerikansuomalaisista tutkimusaineistoa, joka on tallennettu Minnesotan yliopiston siirtolaisuustutkimuskeskukseen Immigration History Research Centeriin.


title: A. William Hoglund

text: Hoglundille myönnettiin Suomen Valkoisen Ruusun I luokan ritarimerkki 2004.


title: Mielikki Ivalo

text: Mielikki Anna-Marie Ivalo (o.s. Wikström; 21. syyskuuta 1907 Sääksmäki – 20. maaliskuuta 1995 Marbella, Espanja) oli suomalainen kirjailija ja joogaohjaaja.


title: Mielikki Ivalo

text: Mielikki Ivalon vanhemmat olivat kuvanveistäjä Emil Wikström ja Alice Henrietta Högström. Hän oli naimisissa vuodesta 1927 kirjailija Santeri Ivalon pojan suurlähettiläs Asko Ivalon kanssa, ja perhe ehti asua muun muassa Tallinnassa, Tukholmassa, Moskovassa, Pariisissa, Haagissa, Istanbulissa, Ankarassa, Teheranissa, Karachissa, Roomassa ja New Delhissä.


title: Mielikki Ivalo

text: Jäätyään leskeksi Mielikki Ivalo kirjoitti 1970-luvulla neljä muistelmateosta, joissa kuvattiin diplomaattiperheen värikästä elämää eri asemapaikoissa ympäri maailmaa. Mielikki Ivalo oli myös yksi ensimmäisiä suomalaisia joogaohjaajia yhdessä oopperalaulaja Ture Aran kanssa.


title: Mielikki Ivalo

text: Mielikki Ivalon sisar Estelle avioitui viulisti ja musiikkikriitikko Yrjö Suomalaisen kanssa. Estelle ja Yrjö Suomalaisen lapsia olivat pilapiirtäjä Kari Suomalainen ja oopperalaulaja Maaria Eira.


title: Myllytullin voimalaitos

text: Myllytullin voimalaitos eli Lasaretinväylän sähkövoimalaitos on Oulun Myllytullin kaupunginosassa Lasaretinväylässä sijaitseva käytöstä poistettu vesi- ja höyryvoimalaitos sekö kaukolämmön varalaitos. Voimalaitoksen vanhin osa vaurioitui pahoin tulipalossa kesällä 2006. Rakennuksen vanhimmat osat ovat valmistuneet vuonna 1903 ja rakennuksen arkkitehtina toimi sittemmin myös lääninarkkitehtina toiminut Victor Joachim Sucksdorff.


title: Myllytullin voimalaitos

text: Myöhemmin ovat valmistuneet uusi kattilahuone vuonna 1921, uusi vesivoima-asema vuonna 1937 (pysty-Kaplan-turbiini). Kaukolämpökeskus valmistui vuonna 1969 ja aloitti kaukolämpötoiminnan Oulussa. Vesivoimalan toiminta päättyi Merikosken voimalaitoksen valmistuttua 1950-luvulla ja voimalan koneistot myytiin 1960-luvulla.


title: Myllytullin voimalaitos

text: Samassa rakennuksessa sijaitsi myös vuonna 1969 valmistunut vara- ja huippukaukolämpökeskus, joka toimi aiemmin Oulun ensimmäisenä kaukolämpökeskuksena. Lämpökeskuksen käyttö päättyi vuoden 2009 syksyllä ja laitos purettiin vuoden 2010 aikana vuonna 1969 valmistuneilta osiltaan. Lämpökeskuksella oli kaksi kattilaa, jotka olivat polttoainetehoiltaan 13,3 MW ja 26,8 MW. Savukaasut johdettiin 24 m korkeaan savupiippuun. Aluksi lämpökeskuksella oli käytössä raskas polttoöljy ja myöhemmin kevyt polttoöljy. Alueella oli lisäksi kaksi 450 m³ öljysäiliötä, joista toinen poistettiin käytöstä vuonna 2004 ja toiseen rakennettiin sisälle uusi öljysäiliö.


title: Myllytullin voimalaitos

text: Voimalaitosta on vandalisoitu ja sotkettu tulipalon jälkeen. Vaikka alue on sortumavaaran takia aidattu ja näin ollen ihmisiltä suljettu, ovat laitoksen seinät nykyään lähes täysin graffiteilla peitetyt.


title: Myllytullin voimalaitos

text: Voimalaitos voidaan jakaa kolmeen osaan:


title: Under the Sign of the Black Mark

text: Under the Sign of the Black Mark on black metal -yhtye Bathoryn kolmas albumi vuodelta 1987. Vaikka albumi pääosin edustaa black metalia, se sisältää myös muutamia kappaleita, jotka olivat olivat aiempia kappaleita monipuolisempia ja laajensivat Bathoryn tyyliä raivokkaasta ja nopeasta mätöstä eeppisempään suuntaan. Levyn kannessa poseeraa Leif Ehrnborg joka albumin julkaisun aikoihin oli Ruotsissa huippuluokan kehonrakentaja.


title: Under the Sign of the Black Mark

text: "Woman of Dark Desires" kertoo Erzsébet Báthorystä, unkarilaisesta joukkomurhaajasta josta yhtye otti nimensäkin. "Equimanthorn"-kappale esiintyy Gummo-elokuvan ääniraidassa. "Nocturnal Obeisance" and "Massacre" on joissain CD-uusintapainoksissa yhdistetty samaksi kappaleeksi.


title: Eric Bibb

text: Eric Bibb (s. 16. elokuuta 1951, New York) on yhdysvaltalainen blueslaulaja-lauluntekijä ja kitaristi.


title: Eric Bibb

text: Bibbin isä oli koulutettu laulaja Leon Bibb, joka saavutti suosiota 1960-luvulla New Yorkin folkpiireissä. Hänen setänsä oli kuulu jazzpianisti ja säveltäjä Modern Jazz Quartetin John Lewis.


title: Eric Bibb

text: Bibb sai ensimmäisen teräskielisen akustisen kitaransa seitsenvuotiaana. 16-vuotiaana hänen isänsä kutsui Eric Bibbin soittamaan television kykyjenetsintäohjelma "Something Newssä". Tämän jälkeen hän soitti newyorkilaisessa Negro Ensemble Companyssa. Hän meni opiskelemaan psykologiaa ja venäjää Columbian yliopistoon, muttei koskaan saanut opintojaan päätökseen. 19-vuotiaana Bibb lähti Pariisiin, jossa hän tapasi kitaristi Mickey Bakerin. Baker innosti Bibbin bluesiin. Myöhemmin hän muutti Tukholmaan, jossa hän kiinnostui varhaisesta bluesista ja esiintyi paikallisten maailmanmusiikkia esittäneiden muusikoiden kanssa samalla kirjoittaen omia kappaleitaan.


title: Eric Bibb

text: Tukholmassa Opus 3 -levymerkki julkaisi Bibbin albumeja, joista ensimmäinen "Rainbow People" ilmestyi vuonna 1977. Osa levyistä syntyi yhdessä Bert Deivertin ja Cyndee Petersin kanssa. Vuoden 1997 albumi "Good Stuff" saavutti kansainvälistä huomiota ja se julkaistiin myös Yhdysvalloissa ja Britanniassa. Levyllä olivat mukana muun muassa Pops ja Mavis Staples ja Taj Mahal.


title: Eric Bibb

text: Vuonna 2002 Eric Bibb levytti yhdessä isänsä Leon Bibbin kanssa albumin "A Family Affair". Vuonna 2004 häneltä ilmestyi albumi "Friends", jolla on mukana Taj Mahal, Odetta, Charlie Musselwhite, Guy Davis, Mamadou Diabate ja Djelimady Toukara.


title: Pekka Parkkinen

text: Pekka Kustaa Parkkinen (4. kesäkuuta 1940 Helsinki – 8. toukokuuta 1992 Helsinki) oli tuottelias suomalainen kirjailija ja kääntäjä. Proosassaan hän kuvasi väljällä, puheenomaisella kielellä näkemyksiään kulutusyhteiskunnan varjopuolista. Hänen teoksiensa hallitsevina aihepiireinä ovat rakkaus ja sen ristiriidat. Parkkista on kuvattu myös kommentoivaksi yhteiskuntakriitikoksi ja arjen kuvailijaksi. Runoilijana Parkkinen on aforistinen kiteyttäjä.


title: Pekka Piirto

text: Reino Pekka Piirto (7. heinäkuuta 1935 Helsinki – 14. lokakuuta 2010) oli suomalainen Espoossa asunut opettaja ja runoilija.


title: Pekka Piirto

text: Piirto asui lapsuutensa Mikkelissä. Hän pääsi ylioppilaaksi 1954 Helsingin Suomalaisesta yhteiskoulusta ja valmistui filosofian maisteriksi 1960.


title: Pekka Piirto

text: Hän toimi Helsingin Sanomien kulttuuriosaston toimittajana 1963–1967 ja sen jälkeen äidinkielen opettajana Espoon kouluissa vuosina 1969–1984. Vapaaksi kirjailijaksi Piirto jäi 1984.


title: Pekka Piirto

text: Piirron runoissa sekoittuu usein antiikin kreikkalainen mytologia jumalineen suomalaiseen arkielämään. Hän käsittelee runoissaan myös vanhenemisen ja kuoleman teemoja.


title: Pekka Piirto

text: Piirto sai Pohjoismaisen kuunnelmapalkinnon 1987 kuunnelmasta "Kun viiskymppinen isä taas lapsen sai" ja oli 1998 Runeberg-palkinto-ehdokkaana runokokoelmallaan "Laittakaa lunta sanojen päälle".


title: Citec

text: Citec on suomalainen teknisen alan yritys, joka toimii energia-, rakennus-, kiskokalusto- ja prosessiteollisuuden aloilla. Citec kehittää myös tiedonhallinnan eri ratkaisuja. Yritys on perustettu vuonna 1984. Henkilöstön lukumäärä on noin 1100 ja Citec-yhtiöiden liikevaihto vuonna 2011 oli noin 58 MEUR. Citecin päätoimipaikka on Vaasassa ja sillä on toimistoja Suomen lisäksi Ruotsissa, Englannissa, Ranskassa, Saksassa, Venäjällä ja Intiassa. Yrityksen perustivat vuonna 1984 Rune Westergård ja Rolf Berg.


title: Citec

text: Alkukesästä 2011 pääomasijoittaja Sentica osti Citecin osake-enemmistön Rune Westergårdilta. Sentica ilmoitti tavoitteekseen kaksinkertaistaa Citec-konsernin liikevaihto vuodesta 2011 vuoteen 2015 mennessä. Yhtiön on tarkoitus kasvaa orgaanisesti ja yritysostoin sekä Euroopassa että Aasiassa. Elokuussa 2011 Citec aloitti Saksan-toimintojensa rakentamisen ostamalla Imotion-yhtiön yrityskaupassa, jossa Citecin palvelukseen siirtyi 16 junajärjestelmien suunnittelun eksperttiä.


title: Leppävaaran lukio

text: Leppävaaran lukio (lempinimeltään Lelu) on Espoon Leppävaarassa, urheilupuiston vieressä sijaitseva lukio. Lukiolta on noin kilometrin pituinen matka Leppävaaran asemalle ja Selloon. Lukion rehtorina toimii Ismo-Olav Kjäldman. Lukiossa toimii sekä yleislinja että urheilulinja. Koulussa opiskelee noin 360 opiskelijaa.


title: Leppävaaran lukio

text: Leppävaaran lukio noudattaa Espoon lukioiden 5-jaksojärjestelmää. Oppitunnit ovat klo 8.15 – 16.00. Lukion opetussuunnitelma sisältää opsin perusteissa 2003 ja 2016 mainitut valtakunnalliset kurssit, ja sen lisäksi on koulukohtaisia syventäviä ja soveltavia kursseja. Maahanmuuttajille järjestetään oman äidinkielen opetusta. Koulussa on myös lukioon valmistavaa opetusta maahanmuuttajille ja vieraskielisille opiskelijoille.


title: Leppävaaran lukio

text: Leppävaaran lukiossa voi suorittaa kuvataiteen, tanssin ja liikunnan lukiodiplomit.


title: Leppävaaran lukio

text: Toukokuussa 1955 valtioneuvosto oikeutti Leppävaaran yhteiskoulun kannatusyhdistyksen perustamaan paikkakunnalle oppikoulun. Samana kesänä rakennettiin koulutalo, joka sijaitsi Lintuvaarantien ja Harakantien risteyksessä. Koulussa aloitti 80 oppilasta 1.9.1955. Päiviö Alaranta valittiin koulun rehtoriksi 1957.


title: Leppävaaran lukio

text: Vuonna 1958 koulu sai lahjoituksena Leppävaaran kartanon isännältä Kaarlo af Heurlinilta tontin, jolle rakennettiin uudet ja ajanmukaiset koulutilat. Tämä rakennus on nykyinen Leppävaaran lukio. Sen vihki käyttöön piispa Martti Simojoki 22.11.1959. Seuraavana vuonna yhteiskoulu sai luvan perustaa lukion. Ensimmäiset 14 ylioppilasta valmistuivat 1963.


title: Leppävaaran lukio

text: Yhteiskoulun ylläpito siirtyi kannatusyhdistykseltä Espoon kaupungille vuonna 1972. Peruskoulun tulon myötä yhteiskoulu jakautui Leppävaaran lukioksi ja Leppävaaran kouluksi.


title: Leppävaaran lukio

text: Vuonna 1987 Päiviö Alaranta siirtyi eläkkeelle ja Leppävaaran lukion uudeksi rehtoriksi valittiin Seppo Sipilä. Lukion saneeraus toteuttiin kolmessa vaiheessa 1995 – 1997. Vuonna 2003 Leppävaaran lukio liittyi Pääkaupunkiseudun urheiluakatemiaan. Sipilän jäätyä eläkkeelle hänen seuraajakseen valittiin nykyinen rehtori Ismo-Olav Kjäldman 2007.


title: Leppävaaran lukio

text: Lukiossa toimii urheilulinjan lisäksi yleislinja. Yleislinjalle haetaan yhteishaussa päättötodistuksen keskiarvolla.


title: Leppävaaran lukio

text: Oppiaineisiin kuuluu pakollisia, syventäviä ja soveltavia kursseja. Valtakunnalliset pakolliset ja syventävät kurssit ovat samat kaikissa lukioissa. Kunkin aineen oppimäärän arvosana muodostuu näiden kurssien arvosanojen keskiarvosta, ja ylioppilaskirjoitukset perustuvat näihin kursseihin. Näiden lisäksi Leppävaaran lukiossa on omia lukiokohtaisia syventäviä ja soveltavia kursseja. Lukion oppimäärän suorittaminen edellyttää 75 kurssia.


title: Leppävaaran lukio

text: Leppävaaran lukiossa on urheilulinja, jonne voi hakea joukkuelajin tai yksilölajin edustajana. Sisäänpääsyyn vaikuttavat lukuaineiden keskiarvo (vähintään 7,0), liikunnan arvosana ja lajiliittojen urheilijapisteet. Urheilulinjan opiskelijavalinnassa käytetään valtakunnallista urheiluoppilaitospisteytystä. Urheilulinjan opiskelijat voivat suorittaa yhteensä 15 urheiluvalmennuskurssia lukioaikana. Lukion lähistöllä on useita urheilupaikkoja, kuten Leppävaaran liikuntahalli, urheilupuisto, uimahalli ja jäähalli.


title: Kanadan naisten jääkiekkomaajoukkue

text: Kanadan naisten jääkiekkomaajoukkue edustaa Kanadaa kansainvälisissä kilpailuissa, joissa se on ollut hallitsevin joukkue Yhdysvaltojen kanssa. Joukkueen päävalmentajan toimii Laura Schuler.


title: Kanadan naisten jääkiekkomaajoukkue

text: Kanadalla on yli 87 000 naisjääkiekkoilijaa.


title: Lothringenin risti

text: Lothringenin risti on heraldinen risti. Se koostuu suorasta vertikaalisesta viivasta, jonka päältä kulkee kaksi suoraa horisontaalista viivaa. Aikaisemmin horisontaaliset viivat olivat yhtä pitkiä, mutta 1900-luvulla yleistyneessä versiossa ylempi poikkiviiva on alempaa lyhyempi. Tällöin se muistuttaa patriarkan ristiä.


title: Lothringenin risti

text: Lothringenin risti on ollut käytössä muun muassa Vapaan Ranskan lipussa toisen maailmansodan aikana. Se on mukana myös Unkarin vaakunassa sekä Slovakian vaakunassa ja lipussa.


title: Fredrik Larzon

text: Fredrik Larzon (s. 25. huhtikuuta 1973) on ruotsalaisen skate punk -yhtye Millencolinin rumpali. Hän elää Örebrossa, Ruotsissa. Hän liittyi Millencoliniin vuonna 1993, joten hän ei ole perustajajäseniä. Ennen liittymistään Millencoliniin hän toimi Kung Pung -yhtyeessä. Liityttyään Millencoliniin Larzon korvasi Mathiaksen rummuissa, koska tämä osasi soittaa paremmin kitaraa. Larzonin ensimmäinen tuotos yhtyeessä oli heidän Demokappale "Goofy".


title: Christian Gross

text: Christian Gross (s. 14. elokuuta 1954) on sveitsiläinen entinen jalkapalloilija ja nykyinen jalkapallovalmentaja. Kesästä 2014 lähtien hän on toiminut Al-Ahlin päävalmentajana.


title: Christian Gross

text: Gross aloitti valmennusuransa FC Wilssä 1988. Hän nosti seuran neljänneltä sarjatasolta aina toiseksi korkeimmalle sarjatasolle saakka. Hyvä menestys pienessä Wilissä poiki Grossille sopimuksen Sveitsin suurseuroihin lukeutuvan Grasshopper-Club Zürichin kanssa 1993.


title: Christian Gross

text: "Heinäsirkoissa" Gross vaikutti neljä vuotta ja voitti uransa ensimmäisen Sveitsin cupin 1994 ja liigamestaruuden 1995. Neljän Grasshoppers-vuoden jälkeen Gross kokeili siipiään Englannin Valioliigassa, mutta ura Tottenhamissa jäi lyhyeksi.


title: Christian Gross

text: Hän siirtyi vuonna 1999 kotimaansa Superliigan Baselin päävalmentajaksi. Grossin johdolla Basel on noussut 2000-luvulla Sveitsin eliittiin. Seura juhli hänen alaisuudessaan neljää mestaruutta vuosina 2002–2008. Kaudella 2001/02 hän johdatti joukkueensa Mestarien liigassa aina toiselle kierrokselle saakka. Vuonna 2008 hänet valittiin Axpo Super Leaguen vuoden valmentajaksi.


title: Christian Gross

text: Hän sai potkut tehtävistään toukokuussa 2009 Baselin jäätyä FC Zürichin jälkeen toiseksi Sveitsin mestaruuskamppailussa. Joulukuussa 2009 Gross palasi valmennustehtäviin, kun Saksan Bundesliigassa putoamiskamppailuun vajonnut VfB Stuttgart teki hänen kanssaan vuoteen 2011 ulottuvan sopimuksen. Gross sai Stuttgartin pelin kulkemaan ja seura nousi lopulta putoamiskamppailusta kuudenneksi. Seura nähdään näin ollen Eurooppa-liigassa kaudella 2010/11.


title: Christian Gross

text: Kausi 2010/11 lähti Stuttgartilta käyntiin yskähdellen ja joukkue voitti vain yhden kauden seitsemästä ensimmäisestä ottelusta. Stuttgart vajosi liigan jumboksi ja lokakuussa 2010 Gross sai potkut tehtävistään.


title: Christian Gross

text: Toukokuussa 2011 uutisoitiin, että Gross siirtyy kesällä BSC Young Boysin päävalmentajaksi kaksivuotisella sopimuksella. Grossin pesti Bernissä jäi yhteen kauteen, sillä kolmas sija liigassa ei seurajohtao tyydyttänyt ja hän sai potkut kauden jälkeen.


title: Christian Gross

text: Kesällä 2014 Grossista tuli Saudi-Arabian valioliigassa pelaavan Al-Ahlin päävalmentaja. Gross luotsasi seuran kaudella 2015/16 Saudi-Arabian liigamestariksi 32 vuoden tauon jälkeen.


title: Pierre Richard

text: Pierre Richard, koko nimeltään Pierre Richard Maurice Charles Léopold Defays (s. 16. elokuuta 1934 Valenciennes, Nord, Ranska) on ranskalainen näyttelijä, elokuvaohjaaja, käsikirjoittaja ja elokuvatuottaja. Hänelle myönnettiin César-palkinto elämäntyöstä vuonna 2006.


title: Pierre Richard

text: Richard tunnetaan varsinkin komediarooleistaan, kuten nimiosista elokuvissa "Pitkä vaalea mustakenkäinen" (1972) ja "Pitkä vaalea punatukkainen" (1974). Hän on tehnyt työtä myös ohjaajana ja käsikirjoittajana.


title: Pierre Richard

text: Itsekin musikaalisen Richardin molemmat pojat, Olivier ja Christoph, ovat muusikoita.


title: Pierre Richard

text: Pierre Richard näytteli kaikissa ohjaamissaan elokuvissa.


title: Anny Duperey

text: Anny Duperey (s. 28. kesäkuuta 1947 Rouen) on ranskalainen näyttelijä ja useita teoksia julkaissut kirjailija. Hän on esiintynyt lukuisissa elokuvissa vuodesta 1967 lähtien. Vuonna 1977 hän sai parhaan naissivuosan César-ehdokkuuden roolistaan elokuvassa "Pusu" ("Un éléphant ça trompe énormément"). Duperey kuuluu Kunnialegioonaan.


title: Kolkisiini

text: Kolkisiini (CHNO) on alkaloidi, jota saadaan syysmyrkkyliljasta. Kolkisiinia on käytetty niveltulehduksien ja familiaarisen välimeren kuumeen hoitoon. Kolkisiinia käytetään myös kasvien kromosomiston monistamiseen. Esim. kahden eri viljakasvin risteymä on yleensä steriili mutta kolkisiinikäsittelyllä siitä saadaan jälleen fertiili kahdentamalla sen kromosomisto.


title: Kolkisiini

text: Kolkisiini estää mitoosin kiinnittymällä tubuliiniin ja estämällä näin tumasukkulan syntymisen. Lisäksi aine estää neutrofiilien, siirtymistä ja fagosytoosin toimintaa ja vähentää kemotaktisen faktorin ja leukotrieeni B:n muodostumista.


title: Kolkisiini

text: Kolkisiini on hyvin myrkyllistä. Sen TD-arvo on lapsilla 2,4mg/kg, naisilla 3mg/kg ja miehillä 11mg/kg. Myrkytyksen oireet ilmenevät 2–5 tunnin kuluttua aineelle altistuksesta. Oireet muistuttavat arsenikkimyrkytyksen oireita: polttavaa tunnetta suussa ja kurkussa, ripulia, mahakipua, oksentamista ja munuaisten tuhoutumista. Kolkisiini voi aiheuttaa myös leukosyyttien määrän vähenemistä. Aine voi myös aiheuttaa mutaatioita nisäkkäiden sikiöissä.


title: Francis Veber

text: Francis Veber (s. 28. heinäkuuta 1937) on ranskalainen elokuvaohjaaja ja -käsikirjoittaja ja näytelmäkirjailija. Hänen elokuviaan ovat "Hullujen häkki" (1978), "La chèvre" (1981), "Les compères" (1983), "Kolme karkuria" (1989), "Se parhaiten nauraa" (1998), "Kaappi" (2000) ja "Turpa kiinni!" (2003).


title: Francis Veber

text: Veberin näytelmistä on suomeksi esitetty "L’Enlévement" nimellä "Naisenryöstäjät" (Suomen Kansallisteatteri, 1970) sekä "Le Dîner de cons" nimillä "Joka toiselle kuoppaa kaivaa" (Suomen Kansallisteatteri, 2000) ja "Se parhaiten nauraa...!" (Tampereen Komediateatteri, 2003).


title: Francis Veber

text: Neuilly-sur-Seinessä syntynyt Veber on osittain armenialaista sukujuurta. Hän on voittanut Césarin ja ollut lisäksi muutamia kertoja ehdokkaana. Hän sai Oscar-ehdokkuuden käsikirjoitustyöstään "Hullujen häkissä". Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi Veberin omasta näytelmästään ohjaaman elokuvan "Se parhaiten nauraa" kaikkien aikojen sadan parhaan komedian listalle.


title: Kansainvälinen ylioppilaidenpäivä

text: Kansainvälinen ylioppilaidenpäivä on vuosittain 17. marraskuuta Jan Opletalin hautajaisten jälkeisten mielenosoitusten muistoksi vietettävä vuosipäivä. Sen julisti vuonna 1941 International Students’ Council, joka sijaitsee Lontoossa.


title: Georges Lautner

text: Georges Lautner (24. tammikuuta 1926 Nizza – 22. marraskuuta 2013 Pariisi) oli ranskalainen ohjaaja ja käsikirjoittaja, joka työsti uransa aikana kymmeniä elokuvia. Lisäksi hän voitti vuonna 1987 "7 d’or" -palkinnon parhaasta televisiomainoksesta.


title: Georges Lautner

text: Lautner syntyi Nizzassa näyttelijä Renée Saint-Cyrin poikana.


title: Yhdistyneiden kansakuntien päivä

text: Yhdistyneiden kansakuntien päivä on 24. lokakuuta vietettävä vuosipäivä, jota vietetään Yhdistyneiden kansakuntien (YK) perustamisen kunniaksi. Sanottuun päivään mennessä vuonna 1945 oli riittävän suuri määrä jäsenvaltioita vahvistanut YK:n perustamissopimuksen niin, että se tuli voimaan. Useissa maissa se on nykyisin myös liputuspäivä ja osa kansainvälistä YK-viikkoa, jota vietetään aina 20–26. lokakuuta, alkoi viikko 20. lokakuuta tai ei.


title: Yhdistyneiden kansakuntien päivä

text: Suomalaisissa kalentereissa YK:n päivä on ollut merkittynä vuodesta 1968, ja vakiintuneeksi liputuspäiväksi vuodesta 1987 lähtien.


title: Yhdistyneiden kansakuntien päivä

text: Vuodesta 2008 lähtien YK:n päivä on Suomessa samalla Suomen ekumeenisen neuvoston julistama "Rauhan, ihmisoikeuksien ja kansainvälisen vastuun rukouspäivä".


title: Renée Saint-Cyr

text: Renée Saint-Cyr (alkujaan "Marie-Louise Eugénie Vittore"; 16. marraskuuta 1904 – 11. heinäkuuta 2004) oli ranskalainen näyttelijä. Hän tuli tunnetuksi rooleistaan televisiossa ja lukuisissa elokuvissa, mutta esiintyi myös teatterissa.


title: Renée Saint-Cyr

text: Alun alkaen Saint-Cyr pyrki luomaan uran laulajana; hän jopa voitti marseillelaisen konservatorion ensimmäisen palkinnon.


title: Renée Saint-Cyr

text: Kuollessaan Saint-Cyriltä puuttui vain nelisen kuukautta sadan vuoden iästä. Hän oli elokuvaohjaaja ja -käsikirjoittaja Georges Lautnerin äiti.


title: Jill Clayburgh

text: Jill Clayburgh (30. huhtikuuta 1944 – 5. marraskuuta 2010) oli yhdysvaltalainen näyttelijä. Hänet tunnetaan muiden muassa elokuvista "Eronnut nainen" (1978) ja "Yritetään yhdessä, aloitetaan alusta" (1979). Hän näytteli muun muassa tv sarjassa "Dirty Sexy Money" Letitia Darlingia.


title: Jill Clayburgh

text: Clayburgh syntyi juutalaiseen perheeseen New Yorkissa ja opiskeli Sarah Lawrence Collegessa. Hän on varsin suosittu paitsi yleisön, myös kriitikoiden keskuudessa; hän sai muun muassa kaksi Oscar-ehdokkuutta.


title: Jill Clayburgh

text: Clayburgh meni vuonna 1979 naimisiin David Raben kanssa. Clayburgh kuoli leukemiaan sairastettuaan yli 20 vuotta.


title: Golden Baseball League

text: Golden Baseball League (GBL) on itsenäinen ammattilaisbaseballsarja, jossa pelaa kahdeksan joukkuetta Kanadan ja Yhdysvaltojen länsirannikolta. Vuonna 2004 perustettu liiga ei kuulu Pohjois-Amerikan ylä- eikä alasarjoihin, mikä tekee sarjasta itsenäisen, ja siten pelaajilla on mahdollisuus siirtyä sarjasta kummalle tahansa tasolle. Liigasta on siirtynyt MLB:hen yli 60 pelaajaa. GBL:n Pelaajien keskipalkka on baseballin alasarjojen tasoa.


title: Golden Baseball League

text: Liiga on jaettu pohjoiseen ja eteläiseen divioonaan, joissa molemmissa pelaa neljä joukkuetta. Runkosarjan jälkeen molempien divisioonien parhaat joukkueet kohtaavat loppuottelusarjasta, jossa mestaruuden voittaa ensin kolme ottelua voittanut joukkue.


title: Cedric Smith

text: Cedric Smith (s. 1943, Bournemouth, Englanti) on englantilais-kanadalainen näyttelijä, joka tunnetaan televisiosarjasta "Tie Avonleaan". Sarjan aikana hänet palkittiin Gemini-palkinnolla vuonna 1993. Lisäksi Smith muistetaan animaatiosarjasta "X-Men" Professori X:n äänenä 1990-luvulla.


title: Cedric Smith

text: Smith syntyi Englannissa, mutta muutti jo 10-vuotiaana Kanadaan, jossa hän jätti high schoolin kesken pyrkiessään laulajaksi.


title: Outrage Games

text: Outrage Games (entinen "Outrage Entertainment") on yhdysvaltalainen pelitalo, joka muodostui Parallax Softwaren jakaantuessa kahtia. Outrage Gamesin pääkonttori sijaitsee Ann Arborissa, Michiganissa. Outrage Games on julkaissut kolme peliä, joista viimeisin on peruttu: Descent 3, Alter Echo, ja Rubu Tribes.


title: Kees Kist

text: Kees Kist (s. 7. elokuuta 1952 Steenwijk, Overijssel, Alankomaat) on entinen hollantilainen jalkapalloilija, joka oli pelipaikaltaan hyökkääjä.


title: Kees Kist

text: Kist edusti Hollantia maajoukkuetasolla yhteensä 21 kertaa vuosina 1975-1980 ja teki 4 maalia. Seurajoukkuetasolla Kist edusti Heerenveeniä (1970-72), AZ Alkmaaria (1972-82), voittaen Hollannin mestaruuden vuonna 1981, Paris Saint-Germainia (1982-83), FC Mulhousea (1982-84), AZ Alkmaaria (1984-86), ja palasi viimeiseksi kaudekseen Heerenveeniin. Hän teki 441 ottelussaan 259 maalia AZ:ssa, joista 212 oli pääsarjatasolla, mikä nostaa hänet kaikkien aikojen neljänneksi Eredivisien maalintekijätilastossa Willy van der Kuijlenin, Ruud Geelsin ja Johan Cruijffin jälkeen. Hänestä tuli vuonna 1979 ensimmäinen hollantilaisjalkapalloilija, joka voittaa Euroopan Kultaisen kengän, kun hän teki 34 maalia kaudella 1978-79 AZ:n paidassa.


title: Jussi Liski

text: Jussi Salomon Liski on suomalainen muusikko ja lauluntekijä. Hänen pääinstrumenttinsa ovat koskettimet, mutta hän soittaa myös bassoa. Liski on tuurannut Pekka Hedkrokia eräillä Lapinlahden Lintujen keikoilla ja hänestä tuli yhtyeen vakituinen kosketinsoittaja Hedkrokin siirryttyä tauolle keväällä 2008. Hän on säveltänyt musiikkia myös televisiosarjoihin, kuten "Team Ahmaan".


title: Jussi Liski

text: Liski on soittanut muun muassa Anneli Saariston ja Pekka Pohjolan kanssa. Hän on myös julkaissut vuonna 1993 soololevyn "Tauotonta tarinaa".


title: Jussi Liski

text: Liski on toiminut sovittajana joillekin artisteille, mutta on tehnyt myös kappaleita mm. Pekka Hartoselle, Lentävä Siemen -yhtyeelle, Taneli Mäkelälle ja Puhekuplalle.


title: Lauri Tarasti

text: Lauri Aarne Pekka Tarasti (s. 11. kesäkuuta 1941 Helsinki) on ollut ympäristöministeriön kansliapäällikkö 1983–1994 ja korkeimman hallinto-oikeuden hallintoneuvos 1994–2007. Hän on koulutukseltaan oikeustieteen lisensiaatti.


title: Lauri Tarasti

text: Tarasti aloitti opinnot Helsingin yliopiston oikeustieteellisessä tiedekunnassa vuonna 1961. Hän toimi aktiivisesti Savolaisessa osakunnassa, muun muassa juristikerhon puheenjohtajana ja osakunnan sihteerinä 1962-1963. Tarasti oli myös Helsingin yliopiston ylioppilaskunnan hallituksen jäsen vuonna 1964.


title: Lauri Tarasti

text: Tarastia on ollut asiantuntijana ja selvitysmiehenä muun muassa vaaleihin liittyvissä asioissa ja urheilun doping-tapausten yhteydessä.. Hänen johdollaan selvitettiin Noppa-juttua, Lahden hiihdon MM-kisojen doping-skandaalia ja vuoden 2008 vaalirahoitusskandaalia. Skandaalin jälkeen Tarasti nimitettiin toukokuussa 2008 vaalirahoituksen uudistamista selvittävän toimikunnan puheenjohtajaksi. Vuonna 2010 hän sai ministerin arvonimen.


title: Lauri Tarasti

text: Tarasti on entinen kilpaurheilija. Hän on juossut pikaviestin suomenmestariksi 1965 ja sata metriä aikaan 10,8 sekuntia. Urheilu-uran aktiivikauden jälkeen hän toimi valmentajana. Lauri Tarasti toimi Helsingin vuoden 1983 yleisurheilun MM-kisojen järjestelyissä pääsihteerinä.


title: Lauri Tarasti

text: Tarastin isä oli sosiaaliministeriön kansliapäällikkö Aarne Tarasti (ent. Tapper). Hänen veljensä on professori Eero Tarasti. Hän on naimisissa kansainvälisten asioiden neuvoksen Gunilla Carlanderin kanssa.


title: DTM-kausi 2008

text: DTM-kausi 2008 (Deutsche Tourenwagen Masters -kausi 2008) oli uuden DTM-sarjan yhdeksäs kausi. Se alkoi 13. huhtikuuta ja päättyi 11 kilpailun jälkeen 26. lokakuuta. Edelliskauden mestari ruotsalainen Mattias Ekström ajoi numerolla yksi Audilla. Saksalainen Ralf Schumacher jatkoi entisten Formula 1 -kuljettajien edustamista sarjassa. Hän korvasi Mika Häkkisen Mercedes-Benzillä.


title: DTM-kausi 2008

text: Sarjan mestaruuden voitti saksalainen Audi-kuljettaja Timo Scheider. Hän saavutti kolme voittoa ja jäi vain kerran pistesijojen ulkopuolelle. Toiseksi sijoittui neljän pisteen erolla brittiläinen Paul Di Resta.


title: DTM-kausi 2008

text: Kausi jäi Bernd Schneiderin uran viimeiseksi, kun hän päätti pitkän kilpa-autoilijan uransa tähän kauteen 44-vuotiaana.


title: Viivytystaistelu

text: Viivytystaistelu on sotilaallinen operaatio jossa joukko perääntyy hidastaen ja kuluttaen hyökkäävää vihollista. Viivytystaistelua käydään usein pataljoonatasoisissa tai suuremmissa yksiköissä jolloin puolustuksen porrastaminen on mahdollista useiden komppanioiden muodostaessa puolustuksen syvyyden. Sotajoukkojen pakenemista tai perääntymistä ei tule sekoittaa viivytystaisteluun.


title: Viivytystaistelu

text: Esimerkiksi kolmella taistelevalla komppanialla viivytystaistelu voitaisiin suorittaa seuraavasti: Vihollisen hyökkäyksen alkuvaiheessa 1. komppania on asemissa, 2. valmistamassa asemia 1. takana ja 3. komppania levossa. Vihollisen hyökkäyksen alkaessa 1. komppania taistelee vihollista vastaan kunnes saa käskyn perääntyä 2. komppanian asemien läpi. Tällöin torjuntavastuu siirtyy 2. komppanialle ja 3. komppania ryhmittyy valmistamaan asemia 1. komppanian siirtyessä lepoon. Taistelua jatketaan kunnes vihollisen eteneminen on saatu pysäytettyä tai saadaan käsky siirtyä toisiin tehtäviin.


title: Viivytystaistelu

text: Viivytystaisteluun voi liittyä myös vihollista hidastava pioneeritoiminta, reservissä olevien joukkojen yllättävä vastahyökkäys ja tahallaan vihollisen linjojen taakse jättäytyvien joukkojen sissitoiminta.


title: Viivytystaistelu

text: Suomen sotahistoriassa kuuluisimmat viivytystaistelut käytiin sekä talvi- että jatkosodan perääntymisvaiheessa Karjalassa, eritoten Karjalan kannaksella.


title: Håkan Mörne

text: Arvid Håkan Mörne (5. joulukuuta 1900 Helsinki – 24. joulukuuta 1961 Maarianhamina) oli suomenruotsalainen matkakirjailija.


title: Håkan Mörne

text: Mörnen isä oli kirjailija Arvid Mörne ja äiti näyttelijä Signe Antoinette Hagelstam. Håkan Mörnen sisaria olivat kirjailija Barbro Mörne ja toimittaja Gudrun Mörne. Perhe asui aluksi Espoossa jossa Arvid Mörne toimi Finnsin kansankorkeakoulun johtajana ja vuonna 1911 he muuttivat Kauniaisiin Arvid Mörnen rakennuttamaan Villa Granmoraan.


title: Håkan Mörne

text: Håkan Mörne pääsi ylioppilaaksi 1921 ja hän opiskeli sitten kemiaa Helsingin yliopistossa ja Braunschweigissa Saksassa vuosina 1922–1924. Mörne oli Allas Krönika-lehden toimittajana vuoden verran 1926–1927. Parhaiten hän viihtyi kuitenkin merillä ja hänen kirjallinen tuotantonsa käsittääkin etupäässä matkakuvauksia ja reportaaseja.


title: Håkan Mörne

text: Vuodesta 1945 lähtien Håkan Mörne toimi hedelmänviljelijänä Ahvenanmaalla.


title: Michel Preud’homme

text: Michel Preud’homme (s. 24. tammikuuta 1959 Ougree, Belgia) on belgialainen jalkapallovalmentaja ja entinen maalivahti. Kesästä 2018 lähtien hän on toiminut Standard Liègen päävalmentajana.


title: Michel Preud’homme

text: Hän oli uransa aikana yksi maailman parhaista maalivahdeista, ja ensimmäinen Lev Jašin -palkinnolla palkittu maalivahti ollen vuoden 1994 MM-kilpailujen paras maalivahti.


title: Michel Preud’homme

text: Seurajoukkuetasolla Preud’homme edusti Standard Liègeä, KV Mecheleniä ja Benficaa. Mechelenin paidassa hän voitti Belgian cupin 1987, Cup-voittajien cupin 1987–1988 ja Euroopan Super Cupin 1988. Preud’homme lopetti pelaajauransa vuonna 1999, 40-vuotiaana. Belgian maajoukkuetta hän edusti 58 kertaa vuosina 1979–1994. Vuoden 1994 MM-kilpailujen lisäksi Preud’homme edusti maataan myös vuoden 1990 kilpailuissa.Preud’homme aloitti valmennusuransa Standard Liègessa tammikuussa 2001 ja valmensi seuraa kesään 2002 saakka. Tämän jälkeen hän toimi seuran organisaatiossa teknisenä johtajana, kunnes palasi päävalmentajaksi kesällä 2006. Hänen johdollaan seura voitti Belgian mestaruuden 25 vuoden tauon jälkeen kaudella 2007–2008. Kauden jälkeen Preud’homme jätti tehtävänsä seuran päävalmentajana siirtyen KAA Gentin peräsimeen. Hän jatkoi hyvää menestystä valmentajana myös Gentissä. Debyyttikausi toi neljännen sijan ja kaudella 2009/10 Gent oli Jupiler Pro Leaguessa toinen. Kauden huipensi cupin voitto, kun finaalissa kaatui Cercle Brugge KSV maalein 3–0. Cupin mestaruus oli Gentin seurahistorian kolmas ja edellisestä oli kulunut jo 26 vuotta. Kauden jälkeen Preud’homme jätti tehtävänsä Gentin päävalmentajana ja siirtyi Alankomaiden hallitsevan mestarin FC Twenten päävalmentajaksi. Preud’hommen debyyttikausi Twentessä oli vakuuttava, sillä joukkue nappasi seurahistoriansa kolmannen KNVB-cupin mestaruuden kukistamalla loppuottelussa AFC Ajaxin jatkoajalla 3–2. Tuplamestaruus jäi haaveeksi, sillä Twente hävisi Eredivisien päätöskierroksella mestaruuden voittaneelle Ajaxille 3–1.


title: Michel Preud’homme

text: Kesäkuussa 2011 Preud'homme ilmoitti jättävänsä Twenten ja siirtyvänsä Saudi-Arabian liigassa pelaavan Al-Shabab Riadin päävalmentajaksi. Preud’hommen johdolla Al-Shabab pelasi loistavan kauden 2011/12 ja voitti Saudi-Arabian mestaruuden häviämättä kauden aikana otteluakaan. Syyskuussa 2013 hän jätti Al-Shababin ja palasi valmentajaksi kotimaahansa Club Bruggen peräsimeen. Preud’hommen johdolla Club Brugge eteni kaudella 2014/15 Belgian cupin loppuotteluun, jossa se voitti tiukkojen vaiheiden jälkeen RSC Anderlechtin ja pääsi kahdeksan vuoden tauon jälkeen juhlimaan mestaruutta. Liigassa Club voitti runkosarjan, mutta hävisi mestaruuden lopulta pudotuspelivaiheessa KAA Gentille kahdella pisteellä. Hänet valittiin kauden 2014/15 parhaaksi jalkapallovalmentajaksi. Kaudella 2015/16 Club kuittasi edelliskauden pettymyksen ja voitti Preud’hommen alaisuudessa Belgian mestaruuden 11 vuoden tauon jälkeen. Belgian cupissa Club ei onnistunut puolustamaan mestaruuttaan, vaan hävisi finaalissa Standard Liègelle 2–1.


title: Michel Preud’homme

text: Kaudella 2016/17 Club pelasi Preud’hommen johdolla Mestarien liigassa, mutta hävisi kaikki lohkovaiheen ottelut ja putosi jatkosta. Belgian liigassa kausi päättyi hopealle. Kauden jälkeen Preud’homme jätti tehtävänsä seuran päävalmentajana. Lähes neljä vuotta Clubia valmentanut Preud’homme oli seuran pitkäaikaisin valmentaja 2000-luvulla sitten Trond Solliedin.


title: Michel Preud’homme

text: Kesäkuussa 2018 Preud’homme palasi Standard Liègen päävalmentajaksi.


title: Mentalwear

text: Mentalwear oli suomalainen vaatemerkki, joka myi kantaa ottavia T-paitoja ja muita tuotteita Suomessa. Yritys oli toiminnassa vuosina 1998-2012.


title: Mentalwear

text: Mentalwear Oy:n toimitusjohtaja Satu Viskari suunnitteli vuonna 1998 mielenterveyskuntoutujille T-paidat: "I hear voices", "Psycho-killer", "Medical treatment keeps me going", "Hampaassani on radiolähetin" sekä "Young, free and schizophrenic". "Psycho-killer" palkittiin samana vuonna Like-uutisten vuoden sloganina. Paitojen tuotto ohjautui mielenterveystyöhön, ja Viskarin suunnittelemat paidat siirtyivät Mielenterveyden keskusliitto ry:n käyttöön.


title: Mentalwear

text: Yritys osallistui erilaisiin kampanjoihin ja hyväntekeväisyyteen. Vuosina 2004-2005 Mentalwear suunnitteli T-paitamalliston Subtv:n "Subtv tekee hyvää" -kampanjaan. Kampanjalla kerättiin varoja Suomen Mielenterveysseuralle, ja rahaa lahjoitettiin mielenterveystyöhön yhteensä yli 40 000 euroa. Kampanjan malleina olivat Minna Haapkylä, Veeti Kallio, Janina Frostell, Mariko, Saimi Nousiainen, Hanna Ek ja Samuli Edelmann.


title: Mentalwear

text: Muita avustuksen kohteita olivat muun muassa Lahden klubitalo, Alzheimer keskusliitto ry, Naisten turvakoti, Aids-tukikeskus, Tyttöjen talo ja Omaiset mielenterveystyön tukena ry.


title: Lenore Zann

text: Lenore Zann (s. 22. marraskuuta 1959 Sydney) on australialais-kanadalainen näyttelijä, joka muistetaan pääroolista elokuvassa Def-Con 4 ja Roguen ääniroolista animaatiosarjassa X-Men.


title: Lenore Zann

text: Zann syntyi Sydneyssä, Australiassa, josta hän muutti vanhempiensa kanssa Kanadaan ollessaan 8-vuotias. Perhe asui aluksi Reginassa, Saskatchewanissa ennen muuttoaan Truroon, Nova Scotiaan, jossa Zann kävi high schoolin.


title: Lenore Zann

text: Hänen isoisoisänsä Zanninovich syntyi Jugoslaviassa, jostä hän muutti Australiaan.


title: Timo Scheider

text: Timo Scheider (s. 10. marraskuuta 1978) on saksalainen autourheilija. Hän on voittanut DTM-sarjan mestaruuden vuosina 2008 ja 2009.


title: Timo Scheider

text: Scheider aloitti uransa kartingissa. Hän voitti Saksan junioriluokassa mestaruuden vuonna 1992. Kausina 1997–1999 Scheider kilpaili Saksan Formula 3 -sarjassa. Kaudella 1997 hän saavutti kolme voittoa ja sijoittui loppupisteissä toiseksi. Kaudella 1998 hän saavutti kolme voittoa ja kaudella 1999 yhden voiton, mutta loppusijoitukset olivat tuolloin kautta 1997 huonommat.


title: Timo Scheider

text: Vuonna 2000 Scheider siirtyi uudistettuun DTM-sarjaan. Hän ajoi sarjassa Opelia kauteen 2004 asti, mutta hän ei saavuttanut yhtään voittoa eikä yhtään palkintosijaa. Kaudeksi 2005 Scheider siirtyi FIA GT Championship -sarjaan, jossa hän voitti esikoiskaudellaan kaksi kilpailua 11:stä. Hän sijoittui loppupisteissä toiseksi. Hän ajoi sarjassa vielä kaudella 2006, mutta osallistui vain yhteen kilpailuun, jonka hän kuitenkin onnistui voittamaan. Scheider osallistui A1 Grand Prix -sarjaan kaudella 2005–2006 ja edusti Saksan autokuntaa. Hän saavutti yhden palkintosijan.


title: Timo Scheider

text: Vuonna 2006 Scheider teki paluun DTM-sarjaan. Tällä kertaa autona oli Audi. Kaudella 2006 hän ei saavuttanut yhtään palkintosijaa, mutta vuonna 2007 hän saavutti yhden paalupaikan lisäksi yhden palkintosijan. Kaudella 2008 Scheider saavutti ensimmäisen DTM-voittonsa Oscherslebenin radalla. Kauden aikana hän voitti kolme kilpailua ja ajoi neljä paalupaikkaa. Kauden päätteeksi hän voitti sarjan mestaruuden. Kaudella 2009 hän uusi sarjan mestaruuden. Hän voitti kauden yhdestätoista kilpailuista kaksi ja ajoi yhden paalupaikan.


title: Kroatian ulkoministeriö

text: Kroatian ulkoministeriö (oik. Kroatian ulkoministeriö ja eurooppalaisen yhdentymisen ministeriö) (kroatiaksi "Ministarstvo vanjskih poslova i europskih integracija Republike Hrvatske", MVPEI) on ministeriö, joka on vastuussa Kroatian ulkopolitiikasta ja Euroopan unioniin liittymisestä.


title: Arvid Mörne

text: Arvid Mörne (6. toukokuuta 1876 Kuopio – 15. kesäkuuta 1946 Kauniainen) oli suomenruotsalainen kirjailija.


title: Arvid Mörne

text: Tullinhoitajan poika Mörne pääsi ylioppilaaksi 1894. Hän opiskeli sitten kirjallisuutta ja historiaa Helsingin yliopistossa ja valmistui filosofian maisteriksi 1897. Mörne väitteli filosofian tohtoriksi 1910 aiheenaan kirjailija Josef Julius Wecksell.


title: Arvid Mörne

text: Mörne toimi Espoon Finnsissä sijainneen Keski-Uudenmaan kansankorkeakoulun ("Mellersta Nylands folkhögskola") johtajana 1899–1909 ja koulun opettajana 1909–1911. Mörne oli mukana aktivistien toiminnassa 1900-luvun alussa ja joutui lopulta luopumaan koulun johtajan virastaan vuoden 1905 suurlakkoon osallistumisen takia. Hän pyrki nuoruudessaan yhdistämään kolmentyyppisen toiminnan: venäläisvastaisen aktivismin, suomenruotsalaisen itsetietoisuuden herättämisen ja työväenliikkeen. Näiden yhdistäminen oli kuitenkin lähes mahdotonta, mikä oli Mörnelle suuri pettymys. Hän pettyi varsinkin työväenaatteeseen. Suomenruotsalaisuuden edistäminen pysyi hänen tavoitteenaan. 1930-luvulla hän korotti äänensä fasismin nousua vastaan.


title: Arvid Mörne

text: Vuonna 1911 Mörne muutti perheineen Kauniaisiin rakennuttamaansa "Villa Granmora" -nimiseen taloon, jossa hän asui lopun elämänsä. Arvid Mörne oli kotimaisen kirjallisuuden dosenttina Helsingin yliopistossa 1913–1943. 1900-luvun alkuvuosina Mörne toimi myös "Nyländska posten"- ja "Veckans Nyheter" -lehtien toimittajana sekä "Arbetaren"- ja "Helsingfors-Posten"-lehtien avustajana. Hän julkaisi myös proosaa ja näytelmiä, joiden on katsottu turhaan jääneen ilman huomiota.


title: Arvid Mörne

text: Arvid Mörne oli naimisissa näyttelijä Signe Hagelstamin kanssa. Perheen kolmesta lapsesta Håkan Mörne ja Barbro Mörne olivat myös kirjailijoita ja Gudrun Mörne oli toimittaja ja lastenkirjailija.


title: Arvid Mörne

text: Mörnen runoissa kuvastui 1900-luvun alussa hänen tuolloin omaksumansa sosialistinen maailmankatsomus. Hänen aatteellisen pettymyksensä aikoihin runoissa kuvattiin saaristoluontoa. Toisen maailmansodan aikana Mörne pohti runoissa ihmisen inhimillisyyden ja hänen tekojensa epäinhimillisyyden vastakohtaa. Runosarja "Efter tiotusen år. En rundflygning" vertautuu pessimismissään ja avaruusteemassaan myöhemmin ilmestyneeseen Harry Martinsonin "Aniaraan".


title: Arvid Mörne

text: Palkinnot


title: Alive 35

text: Alive 35 on yhdysvaltalaisen KISS-yhtyeen 14 konserttitallenteen sarja, joka äänitettiin yhtyeen "Alive 35" -kiertueen Euroopan osuudella. Valmiin, rajoitettuna 1500 kappaleen painoksena julkaistun sarjan tallenteita myy konserttitaltiointien tuottamiseen sekä jakeluun erikoistunut yritys Concert Live. Jotkin levyistä, mm. Helsingin 27.5. konsertin taltiointi ovat loppuunmyytyjä.


title: Alive 35

text: Kaikki tallenteet sisältävät kokonaisuudessaan yhtyeen konsertin kevään 2008 Alive/35 -kiertueen Euroopan osuudelta. KISS soitti samat kappaleet samassa järjestyksessä kaikissa sarjan konserteissa. Taltioinnit on julkaistu 2-CD:llä. Ensimmäinen CD sisältää aina ensimmäiset 9 tai 10 kappaletta, ja toinen CD loput.


title: Kuningaslohi

text: Kuningaslohi ("Oncorhynchus tshawytscha") on tyynenmerenlohten sukuun kuuluva suuri kala. Se voi kasvaa puolitoistametriseksi ja 45–50-kiloiseksi. Kuningaslohen alkuperäistä asuinaluetta on pohjoinen Tyynimeri Japanista ja Koreasta aina Kaliforniaan asti. Nykyään kuningaslohta elää istutettuna eri puolilla maailmaa mm. Uudessa-Seelannissa.


title: Kuningaslohi

text: Kuningaslohta on yritetty kotiuttaa myös Eurooppaan, aina tuloksetta. Suomessa istutuksia tehtiin vuosina 1935–1937 Kokemäenjokeen, Oulujokeen, Höytiäiseen ja eräisiin Pohjanmaan pienempiin jokiin. Luonnollinen lisääntyminen ei koskaan käynnistynyt.


title: MATLAB

text: MATLAB () on The MathWorks -yhtiön ylläpitämä numeeriseen laskentaan tarkoitettu tietokoneohjelmisto sekä siinä käytettävä ohjelmointikieli. MATLAB sisältää työkalut matriisien käsittelyyn, funktioiden ja datan visualisointiin, algoritmien toteuttamiseen, käyttöliittymien luomiseen sekä vuorovaikutukseen muilla kielillä luotujen ohjelmien kanssa. Peruskokoonpanon lisäksi ohjelmistoon on saatavilla lukuisia lisätyökaluja ("toolbox"), joiden avulla mukaan voidaan lisätä erityisaloja koskevaa toiminnallisuutta tai esimerkiksi mahdollisuus symboliseen laskentaan.


title: MATLAB

text: MATLABin kehittämisen opiskelijoidensa apuvälineeksi aloitti Cleve Moler 1970-luvulla. Pian MATLAB levisi muidenkin yliopistojen ja matemaattisten yhteisöjen käyttöön. Vuonna 1984 Cleve Moler, Jack Little ja Steve Bangert perustivat The MathWorks -yhtiön ja kaupallistivat MATLABin. Ohjelmaa käyttää opetukseen ja tutkimukseen yli 5000 korkeakoulua maailmanlaajuisesti.


title: MATLAB

text: MATLABin ohjelmat kirjoitetaan joko suoraan ikkunaan, jossa ne suoritetaan tai tiedostoihin, joiden tiedostopääte on .m. Haluttaessa tulokset saadaan ulos useissa eri formaateissa, kuten HTML- tai LaTeX-koodina tai pdf-tiedostoina. MATLAB-ohjelmissa voi käyttää myös C-kielen tai Fortranin komentoja käyttämällä apuna tähän tarkoitukseen tehtyjä MEX-tiedostoja.


title: MATLAB

text: Simulink on MATLABin graafinen ympäristö, jolla voidaan mallintaa, analysoida ja simuloida dynaamisia järjestelmiä eri teknisen laskennan osa-alueilla. Järjestelmät voivat olla lineaarisia tai epälineaarisia ja niissä voi olla aikariippuvuutta. Aikariippuvuus voi olla diskreettiä, jatkuvaa tai näiden sekatyyppiä.


title: MATLAB

text: Simulinkissä on graafinen käyttöliittymä, jonka avulla malli voidaan luoda käyttämällä lohkokaavioita, jotka koostuvat lohkoista ja signaaliviivoista. Simulink-lohkokaaviot voivat sisältää erilaisia matemaattisia operaatioita, MATLAB-koodia ja sisään- ja ulostuloja. Lohkokaaviot ovat hierarkkisia, mikä mahdollistaa sekä ylhäältä-alas- että alhaalta-ylös-lähestymistavan mallia luotaessa.


title: Lemmenpyssyt

text: Lemmenpyssyt on vuonna 2003 perustettu tamperelainen rock-yhtye. Yhtyeen nimi on suomennos yhdysvaltalaisen Kiss-yhtyeen hitistä "Love Gun". Yhtye on mukana vuonna 2008 julkaistulla Popeda-tribuuttialbumilla "Da Da (Kuulat sekaisin)".Lähde:


title: Gordan Jandroković

text: Gordan Jandroković (s. 2. elokuuta 1967, Bjelovar) on kroatialainen diplomaatti ja poliitikko. Tammikuusta 2008 hän toimii Kroatian ulkoministerinä.


title: Gordan Jandroković

text: Jandroković opiskeli vuosina 1986–1991 maa- ja vesirakennusinsinööriksi ja 1989–1993 valtiotieteen kandidaatiksi Zagrebin yliopistosta. Vuonna 1996 hän opiskeli Kroatian ulkoministeriön diplomaattikoulussa. Vuonna 1995 hän suoritti maisterinopintonsa kansainvälisistä suhteista Clingendael-instituutissa Haagissa ja Rotterdamin Erasmus-yliopistossa.


title: Gordan Jandroković

text: Vuodesta 1989 vuoteen 1994 Jandroković työskenteli yksityisessä rakennusyrityksessä. Vuosina 1994–2000 hän oli töissä Kroatian ulkoministeriössä. Vuonna 2000 hän palasi takaisin julkiselle sektorille ja työskenteli Zagrebilaisessa Stanić -yrityksessä. Hän vaihtoi työpaikkaa vuonna 2002 Beming-yritykseen syntymäkaupungissaan Bjelovarissa. Vuonna 2003 hän palasi politiikkaan tullessaan valituksi kansanedustajaksi. Ensimmäisellä virkakaudellaan hän toimi ensin tiede-, kehitys- ja uudelleenrakennusvaliokunnan puheenjohtajana ja vaihtoi sitten ulkoasiainvaliokuntaan. Samaan aikaan hänestä tuli Euroopan unioniin liittymiseen pyrkivän valiokunnan puheenjohtaja. Vuonna 2007 hänet valittiin uudelle kansanedustajakaudelle. Vuotta myöhemmin hänet nimettiin jo toiseen kertaan ulkoministeriehdokkaaksi, ja tuli valituksi.


title: Gordan Jandroković

text: Jandroković on ollut puolueensa HDZ jäsen vuodesta 1992. Samasta puolueesta oli Kroatian tuolloinen presidentti, Franjo Tuđman. Vuodesta 2002 alkaen hän toimi puolueensa pieniin ja keskisuuriin yrityksiin keskittyvän toimikunnan johdossa. Vuonna 2003 hänestä tuli myös Bjelovar-Bilogoran alueeseen keskittyvän toimikunnan puheenjohtaja. Hänet valittiin puolueensa puheenjohtajaksi vuonna 2004.


title: AV-arkki

text: AV-arkki on suomalaisen mediataiteen keskus. Se on taiteilijoiden vuonna 1989 perustama voittoa tavoittelematon yhdistys, joka ajaa jäsentensä etua ja edistää mediataiteen ja -kulttuurin asemaa yleisesti. Yhdistyksen jäseninä on noin 250 suomalaista tai Suomessa toimivaa mediataiteilijaa.Yhdistyksen toiminnan tarkoituksena on levittää ja promotoida suomalaista mediataidetta ja kokeellista audiovisuaalista taidetta. Lisäksi AV-arkki edistää yhteistyössä Kansallisen audiovisuaalisen instituutin kanssa mediataiteen pitkäaikaisarkistointia.


title: AV-arkki

text: AV-arkki levittää suomalaista mediataidetta niin kansainvälisesti kuin kotimaisestikin. AV-arkki tarjoaa teoksia ja teoskokonaisuuksia vuosittain satojen eri puolilla maailmaa järjestettävien tapahtumien ohjelmistoon. Suomalaisen mediataiteen koko kehityskaaren kattava levitysarkisto mahdollistaa myös vanhempiin suomalaisiin mediataideteoksiin tutustumisen ja palvelee erityisesti tutkijoiden tarpeita. AV-arkki on jäsenmäärältään ja toimintansa laajuudelta suurin kotimainen ja valtakunnallinen mediataidealan järjestö.


title: AV-arkki

text: Festivaalien, museoiden, näyttelyiden ja tapahtumien lisäksi AV-arkki levittää mediataidetta kotimaassa myös mediakasvatus- ja opetustarkoituksiin. AV-arkki tarjoaa tapahtumiin yksittäisten taiteilijoiden teoksia sekä kuratoituja kokonaisuuksia. AV-arkki toimii myös asiantuntijoina yhteistyöprojekteissa. AV-arkki järjestää suomalaisen ja kansainvälisen mediataiteen näyttelyitä ja näytöksiä yhteistyössä muiden toimijoiden kanssa. AV-arkin levitysarkisto on avoinna kuraattoreille, tutkijoille, opettajille, kriitikoille ja taiteilijoille – kaikille mediataiteesta kiinnostuneille.


title: AV-arkki

text: AV-arkki myönsi aikaisemmin vuosittain kiertopalkinnon henkilölle tai taholle suomalaisen mediataiteen edistämisestä. Palkinnon ovat saaneet Perttu Rastas vuonna 2005, Lauri Anttila vuonna 2006, Marikki Hakola vuonna 2007, Minna Tarkka vuonna 2008, Anneli Nygren vuonna 2009 ja Päivi Talasmaa vuonna 2011.


title: AV-arkki

text: Mediataide kasvattaa! on AV-arkin ylläpitämä media- ja taideakasvatuksen oppimateriaaleja tuottava ja tarjoava verkkopalvelu. Se mahdollistaa suomalaisten eturivin taiteilijoiden teosten hyödyntämisen osana opetusta. Opettajat voivat hyödyntää mediataidekasvattaa.fi -sivustolla julkaistuja teoksia, tehtäviä, oppimateriaaleja ja artikkeleita ilmaiseksi opetustyössä ilman erillistä lupaa ja korvausta. Palvelu löytyy osoitteesta mediataidekasvattaa.fi.


title: Edge of Sanity

text: Edge of Sanity oli ruotsalainen death metal -yhtye, joka toimi vuosina 1989-2003. Yhtye yhdisteli ensimmäisten joukossa death metallia progressiiviseen rockiin. Yhtyeen johtohahmo oli myös muun muassa Nightingalesta ja Pan.Thy.Moniumista tunnettu Dan Swanö.


title: Thomas Wilhelmsson

text: Thomas Knut Johannes Wilhelmsson (s. 6. syyskuuta 1949) on suomalainen siviili- ja kauppaoikeuden ruotsinkielinen professori sekä Helsingin yliopiston entinen kansleri. Wilhelmsson toimi Helsingin yliopiston vararehtorina 1998–2008, missä tehtävässä hänen vastuualueeseen kuuluivat muun muassa kansainväliset ja kaksikielisyysasiat, sekä rehtorina 2008–2013. Vuoden 2015 alusta Wilhelmsson toimii Yleisradion hallituksen puheenjohtajana. Yleisradion hallintoneuvosto valitsi joulukuussa 2018 Ylelle hallituksen, jonka puheenjohtajana Wilhelmsson jatkaa.


title: Thomas Wilhelmsson

text: Wilhelmsson on kirjoittanut lukuisia julkaisuja sopimus-, kuluttaja- ja eurooppaoikeuden alalta, sekä on osallistunut kulutusluotto-, korko- ja tuotevastuulainsäädännön sekä kauppalain valmisteluun. Hän toimii myös Suomen Akatemian tutkimuksen huippuyksikön "Foundations of European Law and Polity" varajohtajana.


title: Thomas Wilhelmsson

text: Wilhelmssonille on myönnetty 2011 Knut ja Alice Wallenbergin säätiön palkinto, joka annetaan ansioista oikeustieteen alalla. Palkinnon arvo on miljoona Ruotsin kruunua.


title: Thomas Wilhelmsson

text: Wilhelmsson oli aiemmin sosialistisen SKDL:n jäsen. Keväällä 2013 hän kehotti opiskelijoita osoittamaan mieltään hallitusta vastaan, koska hallituksen epäiltiin leikkaavan opintotukea.


title: Thomas Wilhelmsson

text: Wilhelmsson valittiin 27. toukokuuta 2008 Helsingin yliopiston rehtoriksi. Hän päihitti toisella kierroksella lääketieteellisen tiedekunnan professori Matti Tikkasen äänin 62-59. Rehtorinvaalissa oli ennätyksellisesti kaikkiaan 15 ehdokasta. Joukossa ei ollut ääniharavaa, sillä ensimmäisellä kierroksella ääniä sai jopa 11 ehdokasta. Silloinen rehtori Ilkka Niiniluoto siirtyi kansleriksi ja kansleri Kari Raivio jäi eläkkeelle.


title: Thomas Wilhelmsson

text: Valintansa jälkeen Wilhelmsson esitti vararehtoreita kollegiolle hyväksyttäväksi 10. kesäkuuta 2008 ja uusi rehtoraatti aloitti työnsä elokuussa 2008.


title: Thomas Wilhelmsson

text: Ylioppilaslehden tekemässä rehtoriehdokkaiden kyselyssä Wilhelmsson vastusti suomalaisten opiskelijoiden lukukausimaksuja, mutta hyväksyi periaatteessa EU- ja ETA-maista tulevien oppilaiden maksut. Kyselyssä viisi ehdokasta vastusti lukukausimaksuja kaikissa muodoissa, kuusi oli Wilhelmssonin linjoilla ja kolme suhtautui myönteisesti myös suomalaisten opiskelijoiden lukukausimaksuihin.


title: Hypermoderni koulukunta

text: Hypermoderni koulukunta shakissa on tyylisuuntaus, joka korostaa, että keskustaa ei tarvitse hallita sotilailla, vaan mieluummin upseerien avulla. Sen mukaan kannattaa houkutella vastustaja siirtämään sotilaitaan keskustaan, jolloin niistä tulee hyökkäyskohteita.


title: Hypermoderni koulukunta

text: Tyylisuunnan kehittäjiä ja kannattajia ovat olleet muun muassa Aron Nimzowitsch, Richard Réti, Savielly Tartakower ja Gyula Breyer.


title: Hypermoderni koulukunta

text: Hypermoderneja avauksia ovat esimerkiksi Retin avaus, Aljechinin puolustus, useimmat intialaiset puolustukset, moderni puolustus, Pircin puolustus, Larsenin avaus ja joillain mittareilla myös englantilainen peli.


title: Scrapper Blackwell

text: Scrapper Blackwell (oik. Francis Hillman Blackwell; 21. helmikuuta 1903 Syracuse, Pohjois-Carolina – 7. lokakuuta 1962 Indianapolis) oli yhdysvaltalainen blueskitaristi ja laulaja. Hänet tunnetaan erityisesti suositun pianisti-laulaja Leroy Carrin säestäjänä 1920-luvulla ja 1930-luvun alussa. Scrapper teki myös joukon soololevytyksiä, joista ensimmäinen "Kokomo blues" on yksi merkittävimpiä ja sitä pidetään Robert Johnson -klassikon "Sweet Home Chicago" esikuvana. Allmusicin mukaan Blackwell oli yksi 1920- ja 1930-luvun merkittävimmistä kitaristeista, jonka soolotuotannon häikäisevän selvä-äänisestä tyylistä muodostui Chicagon 1940- ja 1950-luvun sähköinen blues.


title: Scrapper Blackwell

text: Francis Hillman Blackwell syntyi 16-lapsiseen Payton ja Elizabeth Blackwellin perheeseen. Etniseltä taustaltaan Blackwell oli osittain cherokee ja hän kasvoi ja eli suurimman osan elämästään Indianapolisissa, Indianassa. Hänen isänsä soitti viulua, mutta Francis Blackwell oli itseoppinut kitaristi, joka rakensi ensimmäisen kitaransa sikarilaatikoista, puusta ja rautalangasta. Hän opetteli myös soittamaan pianoa ja soittelikin ajoittain sitä ammatikseen. Teini-iässä Blackwell oli osa-aikamuusikko ja matkusteli välillä aina Chicagoon asti.


title: Scrapper Blackwell

text: Etäisenä ja hankalana työkaverina tunnettu Blackwell muodosti läheisen työsuhteen pianisti Leroy Carrin kanssa. Carrin hän oli tavannut Indianapolisissa 1920-luvun puolivälissä. Carrin kanssa Blackwell äänitti duona Vocalion-levymerkille vuonna 1928 – tuloksena oli vuoden suurin blueshitti "How Long, How Long Blues".


title: Scrapper Blackwell

text: Blackwell äänitti myös soolona Vocalionille. Ensimmäinen äänite oli "Kokomo Blues", josta Kokomo Arnold teki oman versionsa "Old Kokomo Blues" ja tästä taas muotoutui Robert Johnsonin bluesklassikko "Sweet Home Chicago" vuonna 1936. Blackwell ja Carr kiersivät vuosina 1928–1935 ympäri Yhdysvaltain keskilänttä ja levyttivät yli 100 kappaletta. Blackwell jatkoi myös soololevyjen tekemistä. Hän riitautui Carrin kanssa vuonna 1931, koska ei ollut tyytyväinen saamastaan huomiosta. Vocalionin Mayo Williamsin ansiosta yhteistyö kuitenkin jatkui ja Blackwell sai tasavertaisen huomion levytyssopimuksessa ja laulujen tekijätiedoissa. Blackwellin viimeinen levytyssessio Carrin kanssa oli helmikuussa 1935 Bluebird-merkille. Sessio päättyi kesken kaiken parin riitoihin. Kaksi kuukautta myöhemmin Carr kuoli rankan alkoholinkäytön aiheuttamaan munuaistulehdukseen. Heinäkuussa 1935 Blackwell äänitti tribuutin "My Old Pal Blues" Carrille ja vetäytyi musiikkibusineksesta.


title: Scrapper Blackwell

text: Blackwell palasi musiikin pariin 1950-luvulla ja Colin C. Pomroy äänitti häntä kesäkuussa 1958 (äänitykset julkaistiin vuonna 1967 Collector-levymerkillä). Pian tämän jälkeen häntä äänitti Duncan P. Schiedt Doug Dobellin 77 Records -merkille ja Art Rosenbaum Prestige/Bluesville Records-merkeille.


title: Scrapper Blackwell

text: Blackwell oli aloittamassa bluesuraansa uudelleen kun hänet ammuttiin pahoinpitelyn yhteydessä kuoliaaksi indianapolislaisella kujalla. Vaikka rikos säilyi ratkaisemattomana, poliisi pidätti hänen naapurinsa murhan aikoihin. Blackwell on haudattu New Crownin hautausmaalle Indianapolisiin.


title: Berthold Englisch

text: Berthold Englisch (9. heinäkuuta 1851 Hotzenplotz – 19. lokakuuta 1897 Wien) oli itävaltalainen shakkimestari.


title: Berthold Englisch

text: Englisch syntyi Sleesiassa juutalaiseen perheeseen. Hän ansaitsi elantonsa pörssimeklarina.


title: Berthold Englisch

text: Hän voitti Leipzigin turnauksen vuonna 1879 sekä Wiesbadenin turnauksen 1880.


title: Berthold Englisch

text: Englisch hävisi kaksi ottelua Vincenz Hrubylle vuonna 1882 ja Emanuel Laskerille 1890. Hän myös otteli tasan Harry Nelson Pillsburyn kanssa 1896. Kaikki ottelut hän pelasi Wienissä.


title: Berthold Lasker

text: Berthold Lasker (31. joulukuuta 1860 – 19. lokakuuta 1928 ) oli saksalainen shakkimestari.


title: Berthold Lasker

text: Hänen syntymänimensä oli Jonathan Berthold Lasker ja hän oli shakin maailmanmestarin Emanuel Laskerin isoveli.


title: Berthold Lasker

text: Hän vietti suurimman osan elämästään Berliinissä, pelaten paikallisissa turnauksissa. Vuonna 1881 hän jakoi turnauksen ensimmäisen sijan Siegbert Tarraschin kanssa


title: Berthold Lasker

text: Laskerin paras saavutus oli ensimmäinen sija Berliinin vuoden 1890 turnauksessa.


title: Berthold Lasker

text: Vuonna 1902 Lasker voitti New Yorkin osavaltion mestaruuden shakissa.


title: Vapaakappaleoikeus

text: Vapaakappaleoikeus on joillekin kirjastoille lain mukaan kuuluva oikeus saada kappale jokaisesta jossakin maassa painetusta julkaisusta, kuten kirjoista sekä sanoma- ja aikakauslehdistä. Lisäksi vapaakappaleoikeuteen sisältyy oikeus hakea ja tallentaa verkkoaineistoja. Lain tarkoituksena on kulttuuriperinnön säilyttäminen sekä julkaisujen saattaminen tutkimuksen käyttöön.


title: Vapaakappaleoikeus

text:
Vapaakappalekirjastoja ovat Suomessa lain kulttuuriaineistojen tallettamisesta ja säilyttämisestä mukaiset kirjastot. Vapaakappalekirjastoissa
säilytetään lain perusteella saatuja kappaleita kirjoista, musiikista ja muista tallenteista sekä elektronisia vapaakappaleita muun muassa suomalaisista verkkosivuista.


title: Vapaakappaleoikeus

text: Suomessa täydellinen tai osittainen vapaakappaleoikeus on seuraavilla kirjastoilla:


title: Vapaakappaleoikeus

text: Vapaakappaleoikeuden omaavat kirjastot saavat maksuttomat kappaleet kotimaisista painotuotteista, ääntä, kuvaa tai tekstiä sisältävistä tallenteista sekä verkkoaineistoista. Oikeus perustuu Lakiin kulttuuriaineistojen tallettamisesta ja säilyttämisestä (1433/2007), joka 1.1.2008 alkaen kumoaa aiemman Vapaakappalelain (420/1980) sekä sitä täydentäneen asetuksen (774/1980) samoin kuin Lain elokuvien arkistoinnista (576/84). Vapaakappaleiden määrä vaihtelee aineistosta riippuen kuudesta (mm. kirjat, aikakauslehdet) kahteen (mm. mainokset, luettelot ja esitteet) tai yhteen (mm. sanomalehdet ja av-aineisto).


title: Vapaakappaleoikeus

text: Lain mukaan Kansalliskirjaston tehtävänä on ohjelmallisesti hakea ja tallentaa tietoverkoista yleisön saatavilla olevaa verkkoaineistoa. Haettavaan ja tallennettavaan verkkoaineistoon tulee sisällyttää edustavasti ja monipuolisesti tietoverkoissa eri aikoina yleisön saatavilla olevaa aineistoa.


title: Vapaakappaleoikeus

text: Tallennetut verkkoaineistot ovat nykyisten vapaakappalekirjastojen lisäksi käytettävissä Eduskunnan kirjastossa sekä Kansallisessa audiovisuaalisessa arkistossa.


title: Jeanne d’Arc (vuoden 1999 elokuva)

text: Jeanne d’Arc on ranskalainen historiallinen draamaelokuva vuodelta 1999. Elokuva kertoo yksinkertaisesta, kiihkeästä maalaistytöstä, Jeanne d’Arcista. Elokuva perustuu 1400-luvulla eläneen Jeanne d’Arcin tarinaan. Elokuvan on ohjannut Luc Besson, joka teki myös käsikirjoituksen yhdessä Andrew Birkinin kanssa. Pääosaa näyttelee Milla Jovovich ja John Malkovich nähdään elokuvassa Ranskan kuninkaan Kaarle VII:n roolissa.


title: Jeanne d’Arc (vuoden 1999 elokuva)

text: Elokuvan alussa Jeanne on lapsi, joka kuulee salaperäisiä ääniä, ja näkee näkyjä. Jeanne asuu pienessä kylässä Ranskassa. Eräänä päivänä Jeanne juoksee niitylle, jossa hän nukahtaa. Havahduttuaan unesta, hän huomaa lähellänsä miekan. Jeanne ottaa miekan, ja ryntää kylään, jonka hän kauhukseen huomaa olevan englantilaisten hyökkäyksen kohteena. Kylässä hän menee kotiinsa, jossa hänen siskonsa on hyvin huolissaan odottamassa häntä. Pian englantilaiset saapuvat taloon. Jeannen sisko työntää Jeannen piiloon, ja yrittää yksin puolustautua englantilaisia vastaan siinä kuitenkaan onnistumatta. Englantilaiset tappavat Jeannen siskon, ja raiskaavat hänet. Tämän jälkeen Jeanne vihaa englantilaisia.


title: Jeanne d’Arc (vuoden 1999 elokuva)

text: Vartuttuaan muutaman vuoden ajan setänsä ja tätinsä hoivissa, Jeanne lähtee toteuttamaan unelmaansa ja matkustaa Ranskan kuninkaan Kaarlen hoviin. Siellä hänen ehdotuksensa joukko-osaston perustamisesta hänen komentoonsa teilataan heti. Jeanne on kuitenkin pohjustanut saapumistaan lähettämällä kirjeitä ennen saapumistaan ja pidemmän päälle idea alkaa kantaa hedelmää. Lopulta kuningas antaa Jeannen johdettavaksi pienen sotajoukon, jolla hän lähtee valloittamaan Orléansia takaisin. Ensimmäisen taistelun aikana Jeanne haavoittuu pahasti nuolesta eikä pysty jatkamaan taistelua. Seuraavana päivänä Jeanne pyytää englantilaisia antautumaan hänen sotilailleen. Englantilaiset eivät kuitenkaan antaudu vaan syntyy uusi taistelu, jonka ranskalaiset voittavat.


title: Jeanne d’Arc (vuoden 1999 elokuva)

text: Jeanne haluaa jatkaa suoraan vapauttamaan Pariisia. Pariisissa syntyy taistelu, jonka aikana Jeanne vangitaan. Seuraa oikeudenkäynti, jonka aikana Jeannea syytetään muun muassa kerettiläisyydestä, sillä hän on käyttänyt miesten vaatteita. Myös miekan heiluttamista Pariisin valloitusyrityksen aikana pidetään syntisenä touhuna. Lopulta Jeanne vangitaan.


title: Liikuntariippuvuus

text: Liikuntariippuvuus on pakkomielteisenä liikkumisena ja kuntoiluna ilmenevä riippuvuus. Liikuntariippuvainen voi ärtyä tai ahdistua joutuessaan jättämään päivittäisen liikuntansa pois. Liikuntaan käytetty aika voi tehdä haittaa muulle elämälle ja äärimmäisen runsas liikunta voi aiheuttaa esimerkiksi rasitusvammoja, mutta sinänsä liikuntariippuvuus on varsin lievä eri riippuvuuden muodoista.


title: Tulanen yliopisto

text: Tulanen yliopisto on yksityinen yliopisto New Orleansissa, Louisianassa. Se perustettiin vuonna 1834 ja se kasvoi kokonaiseksi yliopistoksi. Koulu yksityistettiin Paul Tulanen ja Josephine Louise Newcombin lahjoitusten seurauksena.


title: Tulanen yliopisto

text: Tulanen yliopisto on ainoa laatuaan Yhdysvalloissa, sillä se on ainoa, joka on muuttunut julkisesta yksityiseksi.


title: Tulanen yliopisto

text: Tulanen yliopiston MBA-koulutusohjelma A. B. Freeman School of Business on ollut vuodet 1993–2001 Helsingin kauppakorkeakoulun yhteistutkintokoulu, johon valittiin vuosittain 1–3 opiskelijaa erityisstipendillä suorittamaan kaksivuotinen MBA-tutkinto. Tutkinnon suorittaneita suomalaisia yrityselämän vaikuttajia ovat olleet valmistusvuoden mukaisesti.Vuonna 2005 Hurrikaani Katrina aiheutti yliopistoalueen sulkemisen neljän kuukauden ajaksi.


title: ACARE

text: Advisory Council for Aeronautics Research in Europe (ACARE) on Euroopan komission kuudetta ja seitsemättä puiteohjelmaa ilmailutekniikan suhteen neuvova monikansallinen komitea.


title: ACARE

text: Komitea syntyi vuonna 2000 nk. viisasten miesten raportista Vision 2020. Komitea alkoi toimia kesäkuussa 2001. Se on laatinut kuudennen ja seitsemännen puiteohjelman työohjelmien runkoa auttaen täten Komissiota. Komiteaan kuuluu EU-jäsenmaiden lisäksi EU:n suurien lentokonetehtaiden edustajia. Täten sillä on ollut kapasiteettia laatia 2002 ja 2004 strateginen tutkimussuunnitelma (SRA, strategic research agenda), johon puiteohjelman ilmailuosuuden sisältö perustuu.


title: Gyula Makovetz

text: Gyula Makovetz (Makowetz, Makovets) (29. joulukuuta 1860, Arad – joulukuussa 1903, Budapest) oli unkarilainen shakinpelaaja ja journalisti.


title: Gyula Makovetz

text: Makovetz julkaisi shakkimakasiinia "Budapesti Sakkszemle" vuosina 1889-1894. Makovetz tuli ensimmäiseksi vuoden 1890 Grazin shakkiturnauksessa. Hän jakoi toisen sijan Moritz Porgesin kanssa Dresdenissä vuonna 1892 sekä voitti ottelun Rudolf Charousekia vastaan Budapestissä vuonna 1893.


title: Cambridge Springs

text: Cambridge Springs on kunta Pennsylvaniassa, Yhdysvalloissa. Sen väkiluku vuonna 2000 oli 2 363.


title: Cambridge Springs

text: Cambridge Springs -puolustus on nimetty kunnan mukaan. Sitä käytettiin ensimmäisen kerran vuonna 1904 Rider Hotellissa pelatussa turnauksessa.


title: Salo Flohr

text: Salomon Mihailovitš Flohr (21. marraskuuta 1908 – 18. heinäkuuta 1983) oli tšekkiläinen ja myöhemmin neuvostoliittolainen shakin suurmestari. Flohr oli myös arvostettu shakkikirjailija.


title: Young

text: Young on englanninkielinen suku- ja paikannimi. Tunnettuja Young-nimisiä henkilöitä:


title: Victory Boogie-Woogie

text: Victory Boogie-Woogie on hollantilaissyntyisen abstraktin taidemaalari Piet Mondrianin viimeinen, keskeneräisenksi jäänyt maalaus. Kooltaan 127x127 cm oleva maalaus jäi kesken vuonna 1944 ja vuodesta 1998 se on kuulunut Haagissa sijaitsevan Gemeentemuseumin kokoelmiin. Se hankittiin 80 miljoonana guldenin (noin 35 miljoonan euron) hintaan yhdysvaltalaiselta keräilijältä S. Newhouselta. Maalauksen osti Stichting Nationaal Fonds Kunstbezit (Alankomaiden kansallinen taidesäätiö) Alankomaiden keskuspankilta saadun lahjoituksen turvin euron käyttöönoton juhlistamiseksi. Lahjoitus herätti keskustelua myös "Tweede Kamerissa" eli Alankomaiden alahuoneessa.


title: Allan Liuhala

text: Kaarlo Allan Liuhala (12. maaliskuuta 1925 Keikyä – 14. heinäkuuta 2014 Hämeenlinna) oli Hämeen Sanomien päätoimittaja ja journalistinen vaikuttaja.


title: Allan Liuhala

text: Liuhala vietti lapsuutensa ja nuoruutensa Vammalassa, jossa hän myös kävi koulunsa. Osallistuttuaan jatkosotaan ja Lapin sotaan hän tuli ylioppilaaksi Tyrvään yhteiskoulusta vuonna 1945. Hän valmistui 1950 Helsingin yliopistosta valtiotieteen kandidaatiksi. Hän aloitti samana vuonna Aamulehden vakituisena toimittajana ja nimitettiin myöhemmin ensin toimitussihteeriksi, sitten toimituspäälliköksi. Helsingin Sanomien toimituspäällikkönä Liuhala toimi 1970−1971. Hämeen Sanomien päätoimittajana Liuhala työskenteli vuodet 1971−1990, eläkkeelle jäämiseensä asti.


title: Allan Liuhala

text: Liuhala kuului Julkisen sanan neuvoston perustajajäseniin ja toimi sen varapuheenjohtajana vuosina 1969−1970. Hän julkaisi tiedotusopin oppikirjan "Tiedota!" (1974) ja osallistui "Suomen sanomalehdistö − yhteiskunnan kuvastin" -kirjan kirjoittamiseen (1971). Työnsä ohella ja eläkkeellä ollessaan hän kirjoitti myös pakinoita.


title: EuroSpeedway Lausitz

text: EuroSpeedway Lausitz on moottorirata, joka sijaitsee Klettwitzin kaupungissa lähellä Puolan ja Tšekin rajaa Itä-Saksassa. Aluksi rata tunnettiin nimellä Lausitzring, mutta se muutettiin nykymuotoon kansainvälisemmäksi.


title: EuroSpeedway Lausitz

text: Radalla on myös ovaalirata, jolla ajettiin kahdesti Champ Car -sarjan kilpailu vuosina 2001 ja 2003.


title: EuroSpeedway Lausitz

text: Entinen Formula 1 -kuljettaja Michele Alboreto kuoli radalla vuonna 2001, kun hän testasi Audi R8 -merkkistä Le Mans Prototype -autoa.


title: FA Community Shield 2007

text: FA Community Shieldissä 2007 olivat vuonna vastakkain edelliskauden Valioliigan voittaja Manchester United ja edelliskauden FA Cupin voittaja Chelsea. Ottelu käytiin uudella Wembley Stadiumilla. Varsinaisen peliajan jälkeen tilanne oli 1-1 Ryan Giggsin ja Florent Maloudan ensimmäisen puoliajan maaleilla. Manchester United voitti ottelun rangaistuspotkuilla maalivahti Edwin van der Sarin torjuttua kaikki Chelsean kolme laukausta.


title: MT9

text: MT9 on äänitiedostomuoto, jonka on kehittänyt Electronics and Telecommunications Research Institute (ETRI) ja jonka suunnitellaan korvaavan MP3-tiedostomuodon. MT9:n etuja ovat kuusi eri kanavaa, joiden kaikkien äänentasoa voi vaihdella, mikä tarkoittaa, että kuulijan on mahdollista vaimentaa eri kanavia ja kuunnella esimerkiksi vain kitaraa.


title: MT9

text: Audizen on julkaissut Music 2.0 -nimisen soittimen, joka tukee MT9-tiedostomuotoa. MT9:ää aiotaan yleiseksi standardiksi, jonka jälkeen muotoa tukisi jokainen uusi digitaalinen musiikkisoitin. LG Groupin ja Samsungin uudet puhelinmallit vuoden 2009 lopussa tai alkuvuodesta 2010 tulevat tukemaan MT9-tiedostomuotoa.


title: Yhdystie 7041

text: Yhdystie 7041 on Nurmosta Lapualle kulkeva tie.


title: Yhdystie 7041

text: Tie saa alkunsa valtatieltä 19. Se kulkee Nurmon keskustan, Jaskarinkylän, Kellojan ja Alanurmon kautta Lapuan keskustaan, jossa se päättyy Kirkkokadun risteykseen. Tie kulkee koko matkan Nurmonjoen länsipuolta, mistä johtuen Seinäjoen kaupungin puolella tien nimenä on Länsitie ja Lapuan kaupungin alueella Länsipuolentie. Kellojantien risteyksessä tien nimeksi vaihtuu Alanurmontie. Tietä pitkin kulkee yhä muutama kaukoliikenteen linja-autovuoro Lapualta Seinäjoelle ja takaisin.


title: Barakoni

text: Barakonin jumalansynnyttäjän kirkko (), joka tunnetaan yleisesti nimellä Barakoni (), on ortodoksinen kirkko Georgiassa. Se sijaitsee Länsi-Georgian vuoristoisella Ratšan alueella, joka kuuluu Ratša-Letškhumi ja Kvemo Svanetin hallintoalueeseen.


title: Barakoni

text: Kirkko sijaitsee lähellä Ambrolaurin kaupunkia. Sen tilasi vuonna 1753 Ratšan paikallinen herra (eristavi) Rostom arkkitehti Avtandil Šulavrelilta, jota muistetaan kirkon itäisen julkisivun kaiverruksessa. Barakoni on ristikirkko, jossa on kupoli. Se on yksi viimeisistä merkittävistä keskiaikaisen georgialaisen arkkitehtuuriperinteen muistomerkeistä. Kirkko on rakennettu siististi leikatusta, tasaisesta hiekkakivestä ja koristeltu rikkaasti. Se suljettiin ja häpäistiin neuvostokaudella, ja se kärsi lisävahinkoja, joskaan ei vakavia, Ratšan maanjäristyksessä vuonna 1991, mutta se korjattiin nopeasti.


title: Janakkalan vaakuna

text: Janakkalan kunnanvaakuna on saanut aiheensa kunnan sijainnista. Ilves, Kanta-Hämeen maakuntaeläin, kuvaa Janakkalan sijaintia Hämeen sydämessä. Sakarakoro on viittaus Hakoisten linnavuoreen, ja sen yläpuolinen kahden nuolen saartama risti, kristinuskon symboli, kuvaa ristiretkien taisteluita.


title: Janakkalan vaakuna

text: Vaakunan on suunnitellut Onni Oja, ja se vahvistettiin käyttöön 23. helmikuuta 1952. Vaakunan selitys on ”punaisessa kentässä edestäpäin kultainen ilveksenpää, jonka kieli sininen ja korvatöyhdöt mustat; yläpuolella sakarakoroinen kultalakio, jossa Mantovan risti ja sen molemmin puolin sitä kohti suuntautuva nuolenkärki; kaikki mustia.”.


title: Valko-Venäjä yleisurheilun maailmanmestaruuskilpailuissa

text: Valko-Venäjä on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Ennen maan itsenäistymistä sen urheilijat edustivat MM-kilpailuissa Neuvostoliittoa. Valko-Venäjä on saavuttanut yhteensä 33 mitalia, joista kymmenen on kultaisia. Kaikki kultamitalit yhtä lukuun ottamatta ja noin puolet muista mitaleista on saavutettu heittolajeista. Yksittäisten kisojen mitalitilastossa maa on sijoittunut parhaimmillaan toiseksi Göteborgissa 1995. Ilman mitaleja se on jäänyt Sevillassa 1999, Berliinissä 2009, Moskovassa 2013 ja Lontoossa 2017.


text: Valko-Venäjän menestynein urheilija yleisurheilun MM-kilpailuissa on kiekonheittäjä Ellina Zvereva, joka voitti maailmanmestaruuden Göteborgissa 1995 ja Edmontonissa 2001 sekä saavutti MM-hopeaa Ateenassa 1997. Moukarinheittäjä Ivan Tsih’an voitti kultaa Pariisissa 2003 ja Osakassa 2007, minkä lisäksi hän oli alun perin ykkönen Helsingissä 2005, mutta tämän mestaruuden hän menetti dopingrikkomuksen seurauksena maanmiehelleen Vadzim Dzevjatouskille. Yhden mestaruuden ovat Dzevjatouskin lisäksi voittaneet keihäänheittäjä Natallja Šikalenka vuonna 1995, kuulantyöntäjä Janina Karoltšyk vuonna 2001, kuulantyöntäjä Andrei Mih’nevitš ja kiekonheittäjä Iryna Jattšanka vuonna 2003 sekä 800 metrin juoksija Maryna Arzamasava vuonna 2015. Kuulantyöntäjä Nadzeja Astaptšuk menetti vuoden 2005 maailmanmestaruutensa ja vuosien 2007 ja 2011 hopeansa dopingrikkomuksen seurauksena. Heittolajien ulkopuolella menestyneimmät valkovenäläiset Arzamasavan lisäksi ovat kaksi hopeaa saavuttanut ja myöhemmin Suomea edustanut kymmenottelija Eduard Hämäläinen, yhden hopean ja kaksi pronssia saavuttanut kävelijä Valjantsina Tsybulskaja sekä yhden hopean ja yhden pronssin saavuttanut seitsenottelija Natallja Sazanovitš. Valko-Venäjän jäädessä ilman mitaleja parhaiten menestyi Sevillassa 1999 neljänneksi sijoittunut kuulantyöntäjä Janina Karoltšyk, Berliinissä 2009 kahdeksanneksi sijoittunut moukarinheittäjä Pavel Kryvitski, Moskovassa 2013 neljänneksi sijoittunut pituushyppääjä Volha Sudarava sekä Lontoossa 2017 kuudenneksi sijoittuneet aitajuoksija Alina Talai ja keihäänheittäjä Tatsjana Haladovitš.


title: Sienna West

text: Sienna West (s. 6. marraskuuta 1977 Orangen piirikunta, Kalifornia) on yhdysvaltalainen pornonäyttelijä.


title: Sienna West

text: West syntyi Floridan piirikunnassa, Uruguayssa marraskuussa 1977. Ollessaan 10-vuotias hän muutti Miamiin, Floridaan, jossa West ryhtyi 19-vuotiaana eroottiseksi tanssijaksi. Pian hän muutti takaisin Kaliforniaan, jossa West jatkoi tanssimista Los Angelesissa. Samalla hän sai luotua yhteyksiä pornoteollisuuden tuottajiin ja päätyi 29-vuotiaana tekemään ensimmäisen elokuvansa.


title: Sienna West

text: Vapaa-ajallaan West harrastaa lentopalloa ja kuntosalilla käymistä.


title: Itä-Flanderi

text: Itä-Flanderi () on provinssi Belgian Flanderissa. Sen pääkaupunki on Gent. Provinssissa on arviolta 1 486 722 asukasta (vuonna 2016) ja sen pinta-ala on 2 982,2 neliökilometriä. Itä-Flanderi on Euroopan tiheimmin asuttuja alueita.


title: Itä-Flanderi

text: Provinssi jakautuu kuuteen arrondissementtiin ja nämä yhteensä 65 kuntaan. Suurimpia kuntia ovat Gentin lisäksi Aalst, Sint-Niklaas, Beveren, Dendermonde ja Lokeren.


title: Eero Balk

text: Eero Balk (s. 8. toukokuuta 1955 Kuopio) on suomentaja ja kirjailija, jonka erikoisalaa ovat Itä-Euroopan slaavikielet. Hän hallitsee slaavilaisista kielistä muiden muassa venäjän, ukrainan, tšekin, slovakin, ylä- ja alasorbin sekä näiden lisäksi englannin, saksan ja italian. Balk on kääntänyt yli 30 kirjaa ja lisäksi muun muassa näytelmiä ja tv-ohjelmia. Hän on suorittanut maisterin tutkinnon Kiovan yliopistossa vuonna 1981.


title: Eero Balk

text: Ansioistaan kääntäjänä Balk on saanut lukuisia palkintoja kuten kirjallisuuden valtionpalkinnon 1992. Hänet valittiin vuonna 2008 kansainvälisen Jaroslav Hašek -seuran kunniajäseneksi.


title: Eero Balk

text: Balk on kirjoittanut myös Prahan matkaoppaita kuten kirjan "Sankarimatkailijan Praha" (Like Kustannus, 1997, ISBN 9515810477) sekä lehtikolumneja.


title: Henri Langlois

text: Henri Langlois (13. marraskuuta 1914 İzmir, Turkki – 13. tammikuuta 1977) oli elokuvan entistämisen ja tallettamisen uranuurtajia.


title: Henri Langlois

text: Langlois loi Ranskan elokuva-arkiston pohjan hankkimalla kourallisen filmejä yksityisin varoin. Sittemmin hänen kokoelmansa kasvoi tuhansien nimikkeiden suuruiseksi, ja Ranskan valtio alkoi rahoittaa hanketta.


title: Henri Langlois

text: Henri Langlois -palkinto on hänen kunniakseen Ranskassa myönnettävä elokuvapalkinto.


title: Länsi-Flanderi

text: Länsi-Flanderi () on provinssi Flanderissa, Belgiassa. Provinssin pääkaupunki on Brugge. Länsi-Flanderissa on arviolta 1 181 828 asukasta (vuonna 2016) ja sen pinta-ala on 3 144,3 neliökilometriä. Provinssi jakautuu kahdeksaan arrondissementtiin ja edelleen 64 kuntaan, joista suurimpia ovat Bruggen lisäksi Kortrijk, Oostende, Roeselare, Waregem ja Ieper.


title: Länsi-Flanderi

text: Koko Belgian Pohjanmeren rannikko, Westhoek, kuuluu Länsi-Flanderin provinssiin. Se on tärkeää turistialuetta, joka houkuttelee niin koti- kuin ulkomaalaisia turisteja.


title: Ukraina yleisurheilun maailmanmestaruuskilpailuissa

text: Ukraina on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Ennen maan itsenäistymistä sen urheilijat edustivat MM-kilpailuissa Neuvostoliittoa. Ukraina on saavuttanut yhteensä 35 mitalia, joista yksitoista on kultaisia. Kultamitaleista kahdeksan on saavutettu hyppylajeissa, kaksi pikajuoksuissa sekä yksi seitsenottelussa. Yksittäisistä kisoista maa on menestynyt parhaiten Ateenassa 1997, jossa se oli maitten mitalitilastossa viides. Berliinissä 2009 se jäi ilman mitaleja.


text: Ukrainan menestynein urheilija yleisurheilun MM-kilpailuissa on seiväshyppääjä Serhi Bubka, joka voitti jo Neuvostoliittoa edustaessaan kolme kultaa vuosina 1983, 1987 ja 1991 sekä vielä Ukrainan väreissä toiset kolme vuosina 1993, 1995 ja 1997. Žanna Pintusevitš-Block voitti kultaa 200 metrin juoksussa vuonna 1997 ja 100 metrin juoksussa vuonna 2001. Muut ukrainalaiset maailmanmestarit ovat kolmiloikan vuonna 1995 voittanut Inesa Kravets, korkeushypyn vuonna 1999 voittanut Inha Babakova, korkeushypyn vuonna 2005 voittanut Juri Krymarenko, kolmiloikassa vuonna 2011 kultaa voittanut Olha Saladuh’a sekä vuoden 2013 maailmanmestarit, korkeushyppääjä Bohdan Bondarenko ja seitsenottelija Hanna Melnytšenko.


title: Juke Boy Bonner

text: Juke Boy Bonner (oik. Weldon H. Philip Bonner, s. 22. maaliskuuta 1932, Bellville, Texas – k. 29. kesäkuuta 1978, Houston, Texas) oli yhdysvaltalainen blueslaulaja, huuliharpisti ja kitaristi. Yhden miehen yhtyeenä esiintynyt Bonner kuvasi mustien kaupunkilaiselämää kappaleissaan kuten "Life is a Nightmare", "Struggle Here in Houston" ja "Going Back to the Country".


title: Juke Boy Bonner

text: Bonner syntyi Bellvillessä yhtenä yhdeksästä lapsesta. Hänen vanhempansa kuolivat hänen ollessaan hyvin nuori ja naapuriperhe kasvatti hänet. Bonner muutti asumaan yhdessä isosiskonsa kanssa vuonna 1945. 12-vuotiaana hän opetteli kitaransoiton. Hän sai lempinimensä "Juke Boy" nuoruudessaan, jolloin hänellä oli tapana laulaa baareissa jukeboxien säestyksellä. Vuonna 1948 Bonner voitti paikallisen kykykilpailun, jonka ansiosta hän sai 15 minuutin radio-ohjelman KLEE-asemalla Houstonissa.


title: Juke Boy Bonner

text: Bonnerin ensimmäinen single oli oaklandilaiselle Irma-levymerkille vuonna 1957 julkaistu "Well Baby"/"Rock With Me Baby". Levytysura jatkui vuonna 1960 Goldband Recordsille. Ura ei lähtenyt ihmeemmin nousuun ja hän joutui sairaalaan pahan vatsahaavan vuoksi. Leikkauksesa häneltä poistettiin lähes puolet vatsalaukusta. Toipumisaikanaan hän alkoi kirjoittaa runoja, joista osa julkaistiin "Forward Times" -lehdessä.


title: Juke Boy Bonner

text: Vuonna 1967 Bonner levytti ensimmäisen albuminsa "The One Man Trio" Flyright-levymerkille. Tätä seurasivat Chris Strachwitzin Arhoolie-merkille tehdyt "I'm Going Back to The Country" (1968) ja "The Struggle" (1969). Bonner esiintyi Ann Arbor Blues Festivalilla, American Folk Blues Festivalilla ja Montreux Blues and Rock Festivalilla. Vuonna 1972 hän julkaisi LP:n Sonet Recordsille ja vuonna 1975 toisen houstonilaiselle Home Cooking Recordsille. Bonner ei kuitenkaan kyennyt elättämään itseään musiikillaan ja työskenteli kananjalostustehtaalla Houstonissa. Hän kuoli maksakirroosiin vuonna 1978.


title: Peeter Oja

text: Peeter Oja (s. 2. heinäkuuta 1960 Tallinna) on virolainen näyttelijä. Hän on muun muassa näytellyt elokuvissa "Tallinnan pimeys", "Tappev Tartu", "Lepatriinude jõulud" ja "Vanad ja kobedad saavad jalad alla". Hän oli myös ääninäyttelijänä animaatioelokuvassa "Keksijäkylän Lotta" vuonna 2006. Vuodesta 1993 lähtien Oja on kuulunut Kreisiraadio-nimiseen huumoriryhmään. Syksyllä 2017 Oja nähdään ohjelmassa Suur Komöödiaõhtu, joka perustuu suomalaiseen Putous-formaattiin.


title: Peeter Oja

text: Oja juontaa myös Mart Juuren kanssa televisio-ohjelmaa nimeltä "Ärapanija", jossa viikon tapahtumia arvioidaan satiirisesti.


title: Niilo Lehtilä

text: Niilo Lehtilä (s. 8. marraskuuta 1983) on suomalainen koripalloilija, joka edustaa kaudella 2009–10 I-divisioonassa pelaavaa Kaarinan Uraa. 195 cm pitkän Lehtilän kasvattajaseura on Kaarinan Ura. Lehtilän piste-ennätys Korisliigassa on 35, joka syntyi 7. lokakuuta 2005 Espoon Honkaa vastaan.


title: Hannes Võrno

text: Hannes Võrno (s. 1. toukokuuta 1969 Rakvere, Viro) on virolainen muotitaiteilija, televisiojuontaja ja parlamentaarikko. Hän on juontanut "Kes tahab saada miljonäriks?" -ohjelmaa ja on Viroa vuoden 2008 Eurovision laulukilpailussa edustaneen huumoriryhmä Kreisiraadion jäsen.


title: Hannes Võrno

text: Võrno istui Viron parlamentissa Riigikogussa vuosina 2003–2007 Res Publica -puolueen edustajana.


title: Tarmo Leinatamm

text: Tarmo Leinatamm (2. syyskuuta 1957 Keila – 13. lokakuuta 2014) oli virolainen kapellimestari. Hän oli esimerkiksi Kansallisooppera Estonian kapellimestari ja Tallinnan Filharmoonian johtaja. Leinatamm oli myös monien musikaalien musiikin johtaja sekä huumoriryhmä Kreisiraadion jäsen sen perustamisesta 1993 alkaen. Hän edusti Viroa osana Kreisiraadiota vuoden 2008 Eurovision laulukilpailussa sekä toimi Viron kapellimestarina kilpailussa vuosina 1996 ja 1997.


title: Kansainvälinen humanitaarinen oikeus

text: Kansainvälinen humanitaarinen oikeus (ennen sodan oikeussäännöt) on yksi kansainvälisen oikeuden osa-alue, joka säätelee sodankäyntiä. Se säätelee sodassa tapahtuvaa voimankäyttöä ja sen rajoja, menetelmiä ja kohteita. Kansainvälisen humanitaarisen oikeuden ulkopuolelle jää voimankäytön oikeutus ja voimankäyttöön ryhtymistä rajoittavat oikeussäännöt. Se siis säätelee vain jo alkanutta sodankäyntiä, ei sodankäynnin aloittamista. Pelkistäen se käsittelee valtioiden välisiä sotia ja vain vähäisessä määrin valtioiden sisäisiä sisällissotia tai näitä alempitasoisia väkivaltaisuuksia.


title: Kansainvälinen humanitaarinen oikeus

text: Kansainvälinen humanitaarinen oikeus jaetaan kahteen osaan eli valtioiden välisten sotien oikeussäännöt ja valtion sisäisen sodan oikeussäännöt. On ehdotettu, että jaoettelusta luovuttaisiin ja siirryttäisiin vain yhteen oikeussäännöstöön, mutta toistaiseksi tämä ei ole mahdollista kansainvälispoliittisista syistä. Kansainvälinen humanitaarinen oikeus määrittelee sodan oikeudellisessa mielessä ja oikeudellisessa mielessä on olemassa vain yksi sodan muoto ja taso.


title: Kansainvälinen humanitaarinen oikeus

text: Humanitaarisen oikeuden perusedellytys on ollut vastapuolen tunnustaminen ihmisyhteisöksi. Sotaa ja konflikteja on pyritty säätelemään tuhansia vuosia mm. lainsäädännön, moraaliohjeiden, uskonnollisten määräysten ja ritarillisten käsitysten kautta. Oikeuden muotoutumiseen ovat vaikuttaneet myös esimerkiksi taloudelliset syyt, jolloin sodan vahingot ovat säilyneet vähäisempinä.


title: Kansainvälinen humanitaarinen oikeus

text:
Humanitaarista oikeussäätelyn "säännösryhmät":
Humanitaarisen oikeuden lisäksi konflikteihin vaikutetaan seuraavilla kansainvälisen oikeuden sopimuksilla:


title: Kansainvälinen humanitaarinen oikeus

text: Oikeuskäytäntöä suorittaa valtioiden omat tuomioistuimet, kansainvälisen oikeuden elimet, Kansainvälinen rikostuomioistuin sekä YK:n turvallisuusneuvoston perustamat ad hoc -kansainväliset rikostuomioistuimet. (esimerkiksi Jugoslavian ja Ruandan sotarikostuomioistuimet)


title: Kansainvälinen humanitaarinen oikeus

text: Oikeusperiaatteina


title: Kansainvälinen humanitaarinen oikeus

text:
Ensisijaiset oikeuslähteet:
Toissijaiset oikeuslähteet:
Muita kansainvälisiä sopimuksia, jotka eivät yleensä ole oikeudellisesti sitovia. Asiakirjat sitovat sopijapuolia kuitenkin poliittisesti silloin, kun nämä ovat aktiivisesti osallistuneet näiden laadintaan.


title: Francisco de Orellana

text: Francisco de Orellana (1511 Trujillo, Espanja – marraskuu 1546 Amazon, Brasilia) oli ensimmäinen Amazon-jokea pitkin purjehtinut eurooppalainen.


title: Francisco de Orellana

text: Espanjalainen konkistadori Gonzalo Pizarron retkikunta lähti maaliskuussa 1541 Ecuadorin Quitosta itään etsimään Eldoradoa. Retkikunnan mukaan liittyi Francisco de Orellana 23 konkistadorinsa kanssa. Orellanan ja Pizarron joukot eriytyivät marraskuussa, kun Orellana lähti joukkoineen etsimään ruokaa. He kohtasivat aluksi ystävällisiä intiaaneja, mutta joutuivat myöhemmin toisten intiaanien hyökkäysten kohteeksi. Elokuussa 1542 retkikunta pääsi avomeren äärelle ja he lähtivät purjehtimaan kotiin päin.


title: Francisco de Orellana

text: Orellanan retkikunnan jäsenet olivat ensimmäiset eurooppalaiset, jotka kävivät Amazonin altaan keskellä. Palattuaan Espanjaan Orellana kertoi löytäneensä tuntemattoman kulttuurin. Myöhemmät retkikunnat löysivät sademetsästä vain muutamia hajallaan sijaitsevia intiaanikyliä, joten Orellana leimattiin valehtelijaksi.


title: Francisco de Orellana

text: Yhdysvaltalaisten arkeologien Rio Negron varrella tekemät kaivaukset osoittavat, että alueella ei ole aina asunut vain pieniä vaeltavien intiaanien ryhmiä, vaan siellä on ollut tuottoisaa maanviljelystä ja suuria, kiinteitä yhdyskuntia. Aiemmin on katsottu, että Amazonin sademetsän maaperä ei pysty tuottamaan niin suuria satoja, että suuret ihmisjoukot voisivat muodostaa paikallaan asuvia yhteisöjä. Yhdysvaltalaisten arkeologien ryhmän mukaan alueilta, joissa maanviljelyä oli oletettavasti harjoitettu, maan joukossa oli erittäin hedelmällistä savea, jota nykyiset brasilialaiset kutsuvat nimellä "terra preta" (”musta maa”). Amazonasin muinaiset asukkaat olivat ilmeisesti sekoittaneet maaperään orgaanista jätettä ja ravinneet sen niin, että siitä oli tullut pysyvästi hedelmällistä. Tämä oli mahdollistanut kestävän maanviljelyn, jonka vuoksi paikallaan asuvat yhteisöt pystyivät syntymään.


title: Francisco de Orellana

text: Orellanan mukaan Amazonasin kansat raivasivat peltoa kulottamalla. Saksalaiset maaperätutkijat Bruno Glaser ja Christoph Steiner ovat löytäneet "terra pretasta" paljon puuhiiltä. Glaserin ja Steinerin mukaan puuhiili sitoo maaperään ravinteita ja pitää maan hedelmällisenä. Rauhaan jätettynä "terra preta" lisääntyy itsestään, minkä tutkijat olettavat johtuvan bakteerien ja sienien yhteisvaikutuksesta. Amazonasin kulttuurin perustan kehitys oli vienyt vuosisatoja, mutta se tuhoutui muutamassa vuosikymmenessä. Espanjalaiset toivat mukanaan isorokon, tuhkarokon, influenssan ja muita Amazonasissa tuntemattomia tauteja, joille alueen asukkailla ei ollut vastustuskykyä, joten moni heistä kuoli.


title: Alppihiihdon maailmanmestaruuskilpailut 1939

text: Alppihiihdon maailmanmestaruuskilpailut järjestettiin vuonna 1939 yhdeksännen kerran. Kilpailut käytiin Puolan Zakopanessa 12.–15. helmikuuta. Kilpailulajeina olivat miesten ja naisten syöksylasku, pujottelu ja alppiyhdistetty.


title: Neuvostoliitto yleisurheilun maailmanmestaruuskilpailuissa

text: Neuvostoliitto osallistui yleisurheilun ulkoratojen täyden ohjelman maailmanmestaruuskilpailuihin vuosina 1983, 1987 ja 1991. Lisäksi se oli mukana olympiaohjelmaan kuulumattoman 50 kilometrin kävelyn MM-kilpailussa vuonna 1976. Maa saavutti MM-historiansa aikana yhteensä 78 mitalia, joista 23 oli kultaisia. Se oli aikansa kolmen menestyneimmän maan joukossa yhdessä Yhdysvaltain ja Saksan demokraattisen tasavallan kanssa. Neuvostoliiton hajoamisen jälkeen sen urheilijat ovat yhä menestyneet Venäjän, Valko-Venäjän, Ukrainan ynnä muiden maiden edustajina.


text: Neuvostoliiton edustajina MM-kilpailuissa parhaiten menestyivät kolme maailmanmestaruutta voittaneet keskimatkojen juoksija Tatjana Samolenko-Dorovskih ja seiväshyppääjä Serhi Bubka. Bubka jatkoi uraansa Ukrainan edustajana ja voitti lopulta yhteensä kuusi maailmanmestaruutta, mihin kukaan muu ei ole yhdessä henkilökohtaisessa lajissa pystynyt.


title: Emma Puikkonen

text: Emma Puikkonen (s. 1974 Hämeenlinna) on suomalainen kirjailija. Hän myös opettaa sanataidetta ja teatteria. Hänen teoksensa "Eurooppalaiset unet" (2016) oli ehdolla Finlandia-palkinnon ja Tulenkantaja-palkinnon saajaksi.


title: Emma Puikkonen

text: Puikkonen on koulutukseltaan teatteri-ilmaisun ohjaaja. Hän oli mukana perustamassa Tehdas Teatteri -ammattiteatteritilaa sekä esittävän taiteen Iholla-ryhmää, joka toteuttaa teatteriesityksiä, taideklubeja ja performansseja. Puikkonen on ollut Varsinais-Suomen läänin kirjallisuuden ja teatterin läänintaiteilijana. Kirjailija Arja Puikkonen on Emma Puikkosen äiti. Heidän yhteinen teoksensa "Äänihäkki" oli Topelius-palkintoehdokkaana 2017.


title: Emma Puikkonen

text: Puikkonen asuu Helsingissä.


title: Roy Book Binder

text: Roy Book Binder (s. 5. lokakuuta 1941, New York) on yhdysvaltalainen blues- ja folkkitaristi ja laulaja.


title: Roy Book Binder

text: Laivastossa soittamisen aloittanut Book Binder keikkaili itärannikon kahviloissa 1960-luvun alussa. Hän tutustui Reverend Gary Davisiin, josta tuli hänen mentorinsa ja Book Binderista sokean muusikon autonkuljettaja. Book Binder aloitti levytysuransa hiljalleen äänittämällä muutamia singlejä Kicking Mule ja Blue Goose -merkeille vuonna 1968. Vuonna 1969 hän kiersi Englantia yhdessä Arthur "Big Boy" Crudupin ja Homesick Jamesin kanssa ja julkaisi seuraavana vuonna ensimmäisen albuminsa "Travelin' Man" Adelphi-merkillä.


title: Roy Book Binder

text: Book Binder aloitti yhteistyön viulisti Fats Kaplinin kanssa vuonna 1973 ja he levyttivät albumin "Git Fiddle Shuffle" samana vuonna. Duo soitti yhdessä kolmisen vuotta, kakkosalbumi "Ragtime Millionare" ilmestyi vuonna 1976. Tämän jälkeen Book Binder osti vakituiseksi asunnokseen asuntoauton, jolla alkoi kiertää Yhdysvaltoja ja keikkailla.


title: Roy Book Binder

text: Book Binder on julkaissut kaikkiaan seitsemän albumia ja opettaa usein kitaransoittoa Fur Peace Ranchilla yhdessä muun muassa Jorma Kaukosen kanssa.


title: Jan Thore Grefstad

text: Jan Thore Grefstad (s. 30. tammikuuta 1978, Tromssa) on norjalainen heavy metal -laulaja. Tällä hetkellä hän laulaa yhtyeissä Saint Deamon ja Wild Willy's Gang. Hän on toiminut myös Frostmoonin ja Highland Gloryn laulajana.


title: Luettelo Aknestikin kappaleista

text: Tämä on luettelo Aknestik-yhtyeen levyttämistä kappaleista aakkosjärjestyksessä. Listalla on kaikkiaan 116 kappaletta.


title: Veikko Karumo

text: Veikko Sakari Karumo (vuoteen 1933 Kronholm, 2. toukokuuta 1913 Pirkkala – 8. marraskuuta 1994 Pori) oli suomalainen "Sarjakuvalehden" päätoimittaja ja kirjailija. Hän käytti myös nimimerkkiä "Naula".


title: Veikko Karumo

text: Karumo julkaisi 1944 satiirisen tieteisromaanin "Olenko minä nyt kuussa?"


title: Merikalojen valkopilkkutauti

text: Merikalojen valkopilkkutauti on "Cryptocaryon irritans" -loisen aiheuttama sairaus, joka iskee merikaloihin, myös ja varsinkin akvaario-olosuhteissa. Sairaus iskee useimmiten silloin, kun kalan olosuhteet muuttuvat: lämpötila heilahtelee, ammoniumpitoisuus kasvaa, nitraatin tai nitriitin pitoisuus nousee, happipitoisuus laskee tai liikakansoitus uhkaa. On arveltu, että valkopilkkutauti on luonnossa elävillä kaloilla harvinainen ja vielä harvemmin tappava.


title: Merikalojen valkopilkkutauti

text: Valkopilkkutautiin sairastunut kala saa sairauden nimen mukaisesti pieniä (kirjaan painetun pisteen kokoisia), valkoisia pilkkuja iholle ja eviin; myöhemmin tauti leviää silmiin. Kala hankaa itseään kiviä ja koralleja vasten. Pian kalan kunto alkaa heiketä, se haukkoo henkeä, värit haalistuvat, evät mätänevät, ruokahalu katoaa ja kala kutistuu.


title: Merikalojen valkopilkkutauti

text: Sairastuvuus riippuu kalalajista: palettivälskäri on erityisen herkkä taudille, kun taas ankeriaat sairastuvat tuskin koskaan.


title: Merikalojen valkopilkkutauti

text: Loisella on nelivaiheinen elinkierto, ja sillä ei ole väli-isäntää. Trofosoiittivaiheen () aktiiviset loiset elävät kalassa 3-7 päivää, jolloin kalan ihoon muodostuu pilkkuja. Aikuistuneet parveiluvaiheen loiset ("protomont") irrottautuvat kalasta ja uivat vapaasti noin 18 tunnin ajan. Sen jälkeen alkaa kalan ulkoinen lisääntymisvaihe ("tomont"), joka kestää 3-28 päivää. Tästä syntyy planktisia, infektoimiskykyisiä poikasia ("theront"), jotka uivat vapaasti 24-48 tuntia ja etsivät aktiivisesti isäntäkalaa.


title: Merikalojen valkopilkkutauti

text:
Tautiin on kokeiltu monia hoitoja. Mikään ei ole ollut jymymenestys. Terry Bartelmen mukaan kolme parasta ovat kupari, suolapitoisuuden vaihtelu ja eristys. Kupari on siitä paha, että se on myrkyllistä selkärangattomille. Suolahoidossa kala siirretään joko melko vähäsuolaiseen veteen kolmeksi viikoksi tai erittäin vähäsuolaiseen veteen 3 tunniksi joka päivä 3 päivän ajan. Eristysmenetelmässä kalaa siiretään edestakaisin kahden altaan välillä niin kauan, että vapaasti uivat muodot loisten kehityskierrossa jäävät jälkeen. Kaikista menetelmistä on alan lehdissä tarkkoja ohjeita, jotta loinen kuolisi mutta kala jäisi henkiin.
Steven Pro listaa näiden lisäksi kiniinipohjaiset lääkkeet, joukon muita lääkkeitä sekä otsonilla ja ultraviolettivalolla sterilisoimisen, loisia syövät puhdistajaeläimet, valkosipulin, inkiväärin ja joukon muita ihmelääkkeitä mutta toteaa ne melko tehottomiksi ja joskus jopa haitallisiksi.


title: Slovakia yleisurheilun maailmanmestaruuskilpailuissa

text: Slovakia on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Ennen maan itsenäistymistä sen urheilijat edustivat MM-kilpailuissa Tšekkoslovakiaa. Slovakia on saavuttanut MM-kilpailuissa yhteensä neljä mitalia, yhden kullan ja kolme pronssia.


text: Stuttgartin 1993, Göteborgin 1995 ja Sevillan 1999 MM-kilpailuissa ainoa pistesijoille eli kahdeksan parhaan joukkoon yltänyt slovakialaisurheilija oli Igor Kollár, joka sijoittui 20 kilometrin kävelyssä kahdella ensin mainitulla kerralla kahdeksanneksi ja Sevillassa kuudenneksi. Ateenassa 1997 Slovakia saavutti ensimmäisen MM-mitalinsa, kun Igor Kovác sijoittui 110 metrin aitajuoksussa pronssille. Vuosina 2001 ja 2003 ei yksikään slovakialaisurheilija yltänyt pistesijoille. Helsingissä 2005 moukarinheittäjä Libor Charfreitag sijoittui kahdeksanneksi ja Osakassa 2007 Charfreitag saavutti pronssia. Berliinissä 2009 moukarinheittäjä Martina Hrašnová saavutti pronssia ja kolmiloikkaaja Dana Velďáková ja 20 kilometrin kävelyssä Matej Tóth sijoittuivat kahdeksanneksi. Moskovassa 2013 pistesijoille ylsivät Matej Tóth 50 kilometrin kävelyssä viidenneksi ja Marcel Lomnický moukarinheitossa kahdeksanneksi. Pekingissä 2015 Matej Tóth voitti kultaa 50 kilometrin kävelyssä ja Marcel Lomnický sijoittui moukarinheitossa kahdeksanneksi.


title: Aimo Karvonen

text: Aimo Jaakko Karvonen (s. 13. kesäkuuta 1928 Raahe) oli suomalainen nuortenkirjailija. Hän julkaisi vuonna 1963 nimellä Sauli Kare tieteisromaanin "Taistelu avaruusraketista" Valistus-kustantamon Seikkailusarjassa.


title: Lasse Sakara

text: Lasse Tapio Sakara (s. 1980) on suomalainen kitaristi.


title: Lasse Sakara

text: Sakara aloitti kitaransoiton 10-vuotiaana. Hän on opiskellut kitaransoittoa mm Keravan musiikkiopistossa ja Helsingin ammattikorkeakoulu Stadian Pop/Jazz-musiikin pedagogiikkalinjalla.


title: Lasse Sakara

text: Hän on soittanut monissa kokoonpanoissa (mm Oddarrang, Black Market, Samuli Edelmann).


title: Lasse Sakara

text: Sakara on myös tehnyt paljon studio-, tv- (esimerkiksi Idols) ja teatterikeikkoja (mm Kutsumattomat vieraat). Häntä voi kuulla esimerkiksi levyillä: Oddarrang: Music Illustrated (jazz-Emma 2006), Jippu: Salaisuuksia, joita yksinäiset huutaa unissaan, Samuli Edelmann: Virret, Mikko Leppilampi: Mikko Leppilampi, Lasse Mårtenson Remix: Kaikki paitsi Mårtenson on turhaa, Juha Tapio: Ohikiitävää, Husky Rescue: Country Falls, Essi Wuorela: (Valo).


title: Lasse Sakara

text: Sakara on alun perin Keravalta kotoisin.


title: Sam Chatmon

text: Sam Chatmon (s. 10. tammikuuta 1897 Bolton, Mississippi – 2. helmikuuta 1983 Hollandale, Mississippi) oli yhdysvaltalainen delta blues -muusikko, kitaristi ja laulaja. Hän oli Mississippi Sheiks -yhtyeen jäsen ja Charlie Pattonin velipuoli.


title: Sam Chatmon

text: Chatmon syntyi Boltonissa musikaaliseen perheeseen ja hän oli nuorena perheen kielisoitinyhtyeen jäsen. Chatmonien yhtye soitti ragtimea, balladeja ja suosittuja tanssikappaleita. Kaksi Samin veljistä, viulisti Lonnie Chatmon ja kitaristi Bo Carter esiintyivät yhdessä kitaristi Walter Vinsonin kanssa Mississippi Sheiks-yhtyeenä.


title: Sam Chatmon

text: Sam Chatmon soitti banjoa, mandoliinia ja huuliharppua kitaran ohella. Hän esiintyi juhlissa ja kadunkulmissa pienellä palkalla ja juomarahoilla. 1930-luvulla hän levytti sekä Mississippi Sheiksin että Lonnie Chatmanin kanssa (nimellä Chatman Brothers).


title: Sam Chatmon

text: Chatmon muutti Hollandaleen 1940-luvun alkupuolella ja työskenteli kasvimailla Hollandalessa. Chatmon löydettiin 1960-luvulla bluesin uudelleentulemisen myötä ja vuonna 1960 hän teki levytyssopimuksen Arhoolie-levymerkin kanssa. 1960- ja 1970-luvuilla hän levytti eri merkeille, soitti klubeilla ja festivaaleilla ympäri Yhdysvaltoja aina kuolemaansa asti.


title: Tšekki yleisurheilun maailmanmestaruuskilpailuissa

text: Tšekki on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Ennen maan eroamista Slovakiasta sen urheilijat edustivat MM-kilpailuissa Tšekkoslovakiaa. Tšekki on saavuttanut MM-kilpailuissa yhteensä 25 mitalia, joista neljätoista on kultaisia. Ilman mitalia se ei ole jäänyt yksissäkään kisoissa ja ilman kultamitaliakin vain Pariisissa 2003, Helsingissä 2005, Berliinissä 2009 ja Daegussa 2011.


text: Tšekin menestynein MM-kisaurheilija on kolme maailmanmestaruutta ja yhden MM-pronssin Tšekin edustajana voittanut keihäänheittäjä Jan Železný, joka oli lajinsa ykkönen vuosina 1993, 1995 ja 2001 ja saavutti ensimmäisen MM-pronssimitalinsa jo Tšekkoslovakian edustajana vuonna 1987. Toinen kolminkertainen maailmanmestari on Tomáš Dvořák, joka voitti kymmenottelun kultaa Ateenassa 1997, Sevillassa 1999 ja Edmontonissa 2001. Kaksinkertaisia maailmanmestareita ovat 400 metrin aitajuoksun vuosina 2013 ja 2015 voittanut Zuzana Hejnová ja keihäänheiton vuosina 2007 ja 2017 voittanut Barbora Špotáková, jolla on myös kaksi hopeamitalia. Kymmenottelijoista Roman Šebrle voitti kahden hopeamitalin jatkoksi kultaa Osakassa 2007. Vuonna 2013 keihäänheiton voitti Jan Železnýn valmentama Vítězslav Veselý. Hejnovan ja Špotákován lisäksi muista naisista maailmanmestareiksi ovat nousseet kolmiloikan vuonna 1997 voittanut Šárka Kašpárková ja 800 metrin juoksun vuonna 1999 voittanut Ludmila Formanová.